27. novembar 2020. Predsednik Narodne skupštine Ivica Dačić u razgovoru sa ambasadorkom Velike Britanije u Republici Srbiji Šan Makleod\nPredsednik Narodne skupštine Ivica Dačić primio je danas ambasadorku Velike Britanije u Republici Srbiji Šan Makleod.\nAmbasadorka Makleod čestitala je stupanje na novu dužnost i poželela uspeh u obavljanju ove odgovorne funkcije, izrazivši nadu da će dobra saradnja biti nastavljena i na novoj funkciji, te da će u predstojećem periodu doći do intenziviranja parlamentarne saradnje između Velike Britanije i Srbije.\nPredsednik Narodne skupštine Ivica Dačić se zahvalio na čestitkama i predstavtio prioritete rada Narodne skupštine. Upoznao je sagovornicu sa aktivnostima Narodne skupštine i načinom funkcionisanja u otežanim uslovima izazvanim koronavirusom. Istakao je spremnost da tokom svog mandata radi na osnaživanju uloge Narodne skupštine i unapređenju njenog rada. Zahvalio je na pomoći koji je Velika Britanija u prethodnom periodu pružila Narodnoj skupštini i izrazio iteresovanje da se saradnja nastavi.\nSagovornici su se složili da bi razmena poseta na nivou predsednika parlamenata predstavljala snažan podsticaj jačanju parlamentarne saradnje, ali i unapređenju ukupnih bilateralnih odnosa. Dogovoreno je da se realizaciji bilateralnih poseta pristupi odmah nakon stabilizacije zdravstvenih prilika. Obostrano je izraženo zadovoljstvo saradnjom između parlamentarnih grupa prijateljstva i izraženo je očekivanje da će ona i u novom sazivu Narodne skupštine biti nastavljena. Razgovarano je i o nastavku saradnje kroz projekte koje finansira Vestministerska fondacija, a koji bi mogli doprineti efikasnijem radu Narodne skupštine.


PC Press na IFA 2018 sajmu u Berlinu | PC Press\nPC Press na IFA 2018 sajmu u Berlinu\n29. avgust 2018. 29. avgust 2018. Filip Majkić\nVeć smo vas navikli da pravovremeno pokrivamo najvažnija svetska dešavanja iz IT&C sveta, a sada smo u prilici da to učinimo na još bolji način. Nalazimo se u Berlinu, koji će u narednih nekoliko dana biti de facto svetska prestonica kada je reč o svetu potrošačke elektronike! Razlog za to je veoma jednostavan.\nNaime, upravo u Berlinu se, tradicionalno, u poslednjim danima avgusta i prvim danima septembra održava tradicionalna manifestacija IFA, koja predstavlja najveći evropski (i jedan od najvećih na svetu) sajam potrošačke elektronike. Izlaže svako ko nešto znači u ovom svetu, a mi ćemo se potruditi da vas što bolje i adekvatnije izvestimo sa lica mesta.\nOčekujte i ponešto egzotike, ali ćemo se prevashodno truditi da pokrijemo ona imena i brendove koji posluju u našoj zemlji, kako bismo svojim čitaocima ponudili relevantne informacije. To ne znači da ćemo zapostaviti brojne zanimljivosti na svim stranama, ali svakako nam je želja da vas pored najznačajnijih globalnih noviteta informišemo i o onome što će biti relevantno u našoj zemlji.\nStoga, budite uz nas i očekujte nove informacije i izveštaje. Izlagača je nestvarno mnogo, i među njima su Samsung, Lenovo, LG, Philips, Motorola, Wiko, Sony, Panasonic, Bang & Olufsen, Acer…IFA je sajam posvećen ne samo klasičnim uređajima potrošačke elektronike, već svim pametnim uređajima u domaćinstvu. Stoga ogroman deo sajma čine Beko, Miele, De’Longhi i drugi brendovi koje asociramo sa domaćinstvom i kućnim uređajima. Ništa čudno, jer se sve odvija pod geslom “pametnog doma”.\nToliko za sada, budite uz nas na www.pcpress.rs sajtu danas, kada se IFA 2018 otvara, kao i u narednim danima kada ćemo prisustvovati najzanimljivijim dešavanjima!\n← Robocop stiže u Rusiju\nDonald Tump protiv kompanije Google zbog rezultata pretraživanja →


Oštetili Željeznice RS za nekoliko stotina hiljada KM - BH Reporter\nZa prijavljenog N.L. postoji osnov sumnje da je kao odgovorna osoba Sektora za eksploataciju Željeznica RS-a (ŽRS), u prethodnom dogovoru s drugoprijavljenim M.V., iskoristio svoj položaj i ovlaštenje na način da je suprotno odredbama Pravilnika o internim kontrolama i internim kontrolnim postupcima u ŽRS, te suprotno Ugovoru o davanju vagona u zakup zaključenog između ŽRS i “JV Alpine Bibe Koridor 10 Railway proekt” d.o.o. Skoplje, propustio obavezu da za vrijeme trajanja Ugovora o davanju vagona u zakup, 14.septembra 2012. do 1.jula 2013. godine, mjesečno ispostavlja naloge Sektoru za finansijsko poslovanje ŽRS-a.\nStoga nisu ispostavljene fakture zakupcu “JV Alpine Bibe Koridor 10 Railway proekt”, čime je po osnovu nenaplaćenog zakupa navedenom preduzeću pribavljena imovinska korist od 156.723,84 KM, a za isti iznos oštećen ŽRS.\nNa ovaj način preduzeće “JV Alpine Bibe Koridor 10 Railway proekt” je ostvarilo protivpravnu imovinsku korist od 192.316,80 KM, a za isti iznos su oštećene ŽRS.\nPrevious Isplata penzija počinje 7. januara\nNext Tuzlanskim radnicima podijeljeni bonovi, novčana pomoć danas ili sutra


U Srbiji spaseno ukupno 249 ljudi - Bizlife.rs\nU Srbiji spaseno ukupno 249 ljudi\n21:19 Beograd, 13/02/2012\nNačelnik Sektora MUP-a za vanredne situacije Predrag Marić izjavio za B92 da je do sada spaseno ukupno 249 osoba. On je, gostujući u emisiji „Između dve vatre“, rekao da je tokom dana bilo desetak akcija evakuacije građana iz zavejanih područja.\nMarić je potvrdio da će potraga za osobom nestalom u blizini Perućca biti nastavaljena sutra u 9 sati ujutro i da je do sada u višednevnom vremenu nastradalo 20 osoba. On je naglasio da se ugroženim u brdsko planinskim područjima svakodnevno dopremaju hrana i lekovi, a da pripadnici Sektora često i u neadekvatnim uniformama, prelaze i po nekoliko kilometara peške kako bi stigli do zavejanih ljudi.\nOn je rekao da su angažovani svi kapaciteti i Sektora i Vojske Srbije, kao i države, kako bi se pomoglo građanima u teškoj situaciji izazvanoj dugotrajnim snegom i hladnim vremenom. Marić je ocenio i da država nije zakasnila sa reagovanjem u slučaju snega i hladnog vremena, podsetivši da je prva vanredna situacija u jednoj od opština u Srbiji bila proglašena 6. januara.\n„Od tog momenta su svi kapaciteti Sektora za vanredne situacije i lokalnih samouprava stavljeni u funkciju“, rekao je Marić, podsetivši da je više od 200 mašina angažovano u ugroženim opštinama. Dodao da je država pomogla lokalnim samoupravama finansijski i dostavljanjem hrane.\nMarić je rekao da su slike ugroženih koje ovih dana viđamo po medijima zapravo realna slika Srbije, a ne ono što vidimo u Beogradu. On je rekao da sve poplave, snegovi, „nepogode pogađaju najsiromašnije i da tek onda vidimo šta je prava Srbija“.\nU istoj emisiji, državni sekretar za energetiku Dušan Mrakić je ponovo apelovao na građane da dodatno štede struju kako bi se sačuvao elektro-energetski sistem. On je izjavio da je po svim analizama „evidentno da se domaćinstva nisu predržavala uputstva koja su davana“ za štednju struje. Mrakić je naveo da su se svi drugi potrošači, odnosno industrijiski potrošači pridržavali toga, a i „sami su u određenim sitruacijama redukovali električnu energiju“, a da su „zakazali“ potrošaći domaćinstava.\nOn je kao primer toga koliko se struje potrošilo ovih dana naveo to „da smo za vreme „gasne krize“ trošili 153- 155 miliona kilovatčasova struje, dok je proteklih dana potrošeno 162 miliona kilovatčasova električne energije i to uz gas kog imamo u dovoljnoj količini.“ On je zamerio bankama i drugim ustanovama koje ne gase svetleće reklame.


Tag / Milica Dabović / Vesti online\nViši sud u Beogradu osudio je danas na šest godina zatvora Milana Dabovića, brata košarkašica Milice i Ane Dabović, zbog učešća u trgovini drogom.\nTrudnica u provodu: Milica Dabović u beloj haljini kroz koju se sve videlo\nUdaje se Milica Dabović: Svadba na Bora Bori?\nMilica staje na "ludi kamen"?\nMilica Dabović, nekadašnji kapiten košarkaške reprezentacije Srbije, uskoro bi mogla da stane na "ludi kamen".\nPreokret: Bivši dečko odlučio da prizna krivicu za napad na Milicu Dabović!\nŠime Šiklić Simon, bivši dečko košarkašice Milice Dabović, koji je fizički nasrnuo na nju u njenom stanu 20. februara, planira da se nagodi sa srpskim sudom, čime priznaje krivicu, saznaje...\nMilica Dabović obratila se javnosti otvorenim pismom u kojem objašnjava ko je misteriozni Vuk sa kojim provodi vreme, govori o teškom periodu kroz koji prolazi i kaže da će se posvetiti svojoj...


GRADSKO VEĆE Za mere energetske efikasnosti iz budžeta 54 miliona dinara - UžiceMedia\nNaslovna Ekologija GRADSKO VEĆE Za mere energetske efikasnosti iz budžeta 54 miliona dinara\nIz gradskog budžeta opredeljeno 54 miliona dinara za sufinansiranje mera energetske efikasnosti, koje će biti raspoređene na pet oblasti.\nGradsko veće usvojilo je Pravilnik o sprovođenju mera energetske efikasnosti na porodičnim kućama i stambenim zgradama za ovu godinu. Za sufinansiranje ovih mera grad je opredelio budžet od 54 miliona dinara koji će biti raspoređeni na pet oblasti.\nSa 12 miliona dinara finansiraće se nabavka i ugradnja materijala za izolaciju spoljnih zidova na porodičnim kućama, šest miliona je predviđeno za stolariju sa odgovarajućim termičkim svojstvima na porodičnim kućama, dva miliona za nabavku kotlova ili etažnih peći na drvni pelet za porodične kuće, zatim za kotlove na gas za porodične kuće 24 miliona i 10 miliona dinara za kotlove na gas za stanove u stambenim zgradama.\nPrihvaćen je predlog odluke o pristupanju izradi Plana razvoja grada Užica za period 2021-2028. godina, kao i predlog Lokalnog akcionog plana zapošljavanja za ovu godinu.\nPosle sprovedenog konkursa, Milena Vićević, profesor razredne nastave, predložena je za direktora Regionalnog centra za profesionalni razvoj zaposlenih u obrazovanju.\nČlanovi Veća dali su svoju saglasnost Turističkoj organizaciji regije Zapadne Srbije na njihov izveštaj o radu u prošloj godini i utvrdili predloge o izmenama i dopunama odluke o načinu i postuku imenovanja direktora javnih preduzeća, kao i rešenje o obrazovanju komisije.\nU delu urbanizma prihvaćeni su predlozi odluka o donošenju izmena i dopuna plana generalne regulacije „Užice-Centralni deo“ i faza i o pristupanju izmenama i dopunama plana „Bela Zemlja“.\nPrethodni tekstUŽIČANI ZA UGLED Oni su radom i načinom života vodili svoju sredinu napred\nSledeći tekstVAKCINE PROTIV KOVIDA-19 ZA ZAPADNI BALKAN


Srbija posvećena unapređenju sveukupne saradnje sa Kinom\nMinistar spoljnih poslova u Vladi Republike Srbije Nikola Selaković primio je danas ambasadorku NR Kine u Srbiji Čen Bo, koja mu je uputila srdačne čestitke povodom stupanja na novu dužnost.\nČen Bo je izrazila uverenje da će i na novoj funkciji, kao i do sada, novoimenovani šef srpske diplomatije nastaviti da pruža izuzetan doprinos daljem unapređenju ukupnih odnosa Srbije i NR Kine.\nOna je ministru tom prilikom uručila čestitku koju mu je, povodom stupanja na novu dužnost, uputio državni savetnik i ministar spoljnih poslova NR Kine Vang Ji.\nSelaković je, izražavajući zahvalnost, podsetio na otvoreni poziv za posetu kineskog ministra inostranih poslova Srbiji.\nU razgovoru je izraženo obostrano zadovoljstvo povodom izvanrednih ukupnih odnosa između dve zemlje i spremnost za dalje obogaćivanje svestranog strateškog partnerstva.\nKonstatovano je da je, uprkos pandemiji COVID-19, dodatno unapređena saradnja dveju zemalja i očuvan kontinuitet političkog dijaloga na visokom i najvišem nivou.\nSelaković je čestitao Kini na uspešnoj borbi protiv COVID-19, i ponovio zahvalnost na ukupnoj pomoći Vlade te zemlje, kineskih provincija i kompanija, a posebno ogromnoj pomoći kineskog naroda Srbiji.\nNa sastanku su razmenjena mišljenja o unapređenju ukupne saradnje kroz intenziviranje političkog dijaloga i razmenu poseta na visokom i najvišem političkom nivou, a ponovljena je i uzajamna podrška u pitanjima od nacionalnog interesa za dve strane.\nTakođe, dogovoreno je dalje intenziviranje saradnje u okviru inicijative „Pojas i put“, kao i mehanizma saradnje Kina–CIEZ („17+1“), kojima naša strana pridaje veliki značaj.\nU razgovoru je iskazano obostrano zadovoljstvo uzlaznim trendom ekonomskih odnosa dveju zemalja, i ukazano na postojanje značajnih potencijala za njihovo dalje intenziviranje.


Pre osam godina zarađivali smo 402, a sada 374 evra | Autonomija\nPosted By admin On 4. aprila 2017. @ 16:46 In Aktuelno | No Comments\nPosle smene režima Slobodana Miloševića prosek plata bio je 98 evra, da bi od dolaska Aleksandra Vučića na vlast najveći iznos prosečne plate bio zabeležen 2013. i to 388 evra, pokazuju podaci istraživanja koje je sproveo Institut za teritorijalni ekonomski razvoj (InTER). U infografici o ekonomskim kretanjima u periodu od 2000. do danas, koji je InTER objavio, vidi se da je najveći rast neto zarada, veći od 100 odsto, ostvaren za vreme mandata Vojislava Koštunice, skok sa 194 evra u 2004, na 402 evra u 2008. Vlade DS-a, u periodu 2001/2004, zabeležile su sličan skok plata, sa 98 evra na 194 evra. Od 2012. do 2016. prosečna neto plata porasla je 2,2 odsto, sa 366 na 374 evra.\n– U godinama pre ekonomske krize od 2001. do 2008, rast BDP-a na godišnjem nivou nikad nije bio ispod 4,4 odsto, dostigavši maksimalnih devet odsto 2004. godine, da bi nakon 2008. Srbija tri puta imala negativnu stopu rasta, kaže za Danas direktor InTER-a Dragiša Mijačić.\nI pored ekonomske krize, napominje naš sagovornik, najviše stranih direktnih investicija realizovano je za vreme vlade Mirka Cvetkovića, nešto više od devet milijardi evra za četiri godine (2008-2011), dok je za sve tri vlade Aleksandra Vučića ukupno stranih direktnih investicija bilo 6,991 milijardi evra.\n– Vlada Aleksandra Vučića je, međutim, zaustavila trend pada broja zaposlenih, i po podacima formalne zaposlenosti i po podacima iz Ankete o radnoj snazi, što je, međutim, uglavnom rezultat promene Zakona o radu, a ne toliko stvaranja novih radnih mesta. Istorijski minimum broja formalno zaposlenih se, takođe, desio u vreme Vučićeve vladavine. Ipak, moraju se uzeti u obzir kontekst i političke okolnosti. Na primer, rast BDP-a za vreme vlade Vojislava Koštunice je uglavnom proizvod privatizacije društvenih i državnih preduzeća, dok je pad ekonomskih indikatora, karakterističan za vladu Mirka Cvetkovića, uglavnom proizvod ekonomske krize, delom i političke nestabilnosti, jer su tada uhapšeni Radovan Karadžić i Ratko Mladić, napominje Dragiša Mijačić.\nProfesor Ekonomskog fakulteta u Beogradu Blagoje Paunović skreće pažnju na to da nisu sve vlade vodile zemlju u istim političko-ekonomskim okolnostima u svetu i kod nas, kao i na to da se efekti, bilo pozitivni ili negativni pojedinih mera koje je donela jedna vlada mogu preneti i na period kada je druga vlada na vlasti. Sa stanovišta pokazatelja BDP-a, smatra on, najuspešnija je vlada Vojislava Koštunice, a najneuspešnije su vlade Mirka Cvetkovića i Ivice Dačića, s tim što, kako kaže, ne treba zaboraviti da se na kraju Koštuničinog mandata, a na početku Cvetkovićevog desila svetska ekonomska kriza.\n– Koštuničina vlada je nastavila sa trendom visokih stopa rasta BDP-a iz perioda vlade Zorana Đinđića (i kratkog perioda vlade Zorana Živkovića). Tako visoke stope rasta (pet odsto u 2001. i 4,4 odsto u 2003.) posledica su ne samo mera ekonomske politike Đinđićeve vlade, već i veoma niske osnove za izračunavanje stope rasta BDP, kao i podržavajućeg stava međunarodne zajednice prema Srbiji, ističe Paunović.\nJavni dug je „eksplodirao“ za vreme vladavine Mirka Cvetkovića i Aleksandra Vučića. Sa istorijskog minimuma od 8.871 milijarde u 2008, skočio je na 17.717 milijardi evra u 2012, a u 2016. premašio je 24.822 milijarde. Na godišnjem nivou, javni dug je najviše porastao 2010. (za 23 odsto) i 2011. (za 22 odsto). „Kada se posmatra dinamika javnog duga najuspešnija je bila vlada Vojislava Koštunice, za čijeg mandata se nastavlja trend smanjenja duga. Uspešnoj kontroli javnog duga pogodovala je prodaja Mobtela, da bi nakon toga usledila „eksplozija“, a jedini pozitivni signal na tom polju je zaustavljanje njegovog rasta i blago smanjenje u 2016 – ističe Blagoje Paunović.\nURL to article: https://www.autonomija.info/pre-osam-godina-zaradivali-smo-402-a-sada-374-evra.html


КАМПАЊА „ОПРЕЗНИ ПАЗЕ НА ПРУЖНЕ ПРЕЛАЗЕ“ – www.opstinastanari.com\nU srijedu, 28.04.2021. godine, u prostorijama SO održan je sastanak učesnika kampanje „Oprezni paze na pružne prelaze“. Ovom sastanku, ispred rukovodstva opštine, prisustovali su načelnik Opštine Radojica Ćelić, predsjednik Skupštine opštine Denis Stevanović, zamjenik načelnika Miloš Garić, potpredsjednik SO Nebojša Kajganić, načelnik Odjeljenja za prostorno uređenje, stambeno-komunalne poslove i ekologiju Branko Vuković. Sastanku su prisustovali i predstavnici sljedećih institucija i preduzeća: Ministarstvo saobraćaja i veza RS, Inspektorat Republike Srpske, Željeznice Republike Srpske, JP „Putevi Republike Srpske“, Agencija za bezbjednost saobraćaja i Auto-moto savez RS.\nKao što naziv kampanje govori, u opštini Stanari razgovaralo na temu bezbijednosti saobraćaja prilikom prelaska pružnih prelaza. Na području opštine nalazi se šest putnih prelaza. Zvaničan podatak govori da je stanje nivo obezbjeđenja putnih prelaza na području opštine visok, tj. da je više (tačnije tri) prelaza sa najvišim nivoom osiguranja.\nU bliskoj budućnost, u sklopu saradnje, radiće se na još boljoj prevenciji, odnosno, realizaciji većeg stepena osiguranja i bezbijednosti, kako za učesnike drumskog tako i za učesnike željezničkog saobraćaja. U saradnji sa Ministarstvom unutrašnjih poslova RS postavljena je nadzorna kamera na pružnom prelazu Ljeb, koja vrši nadzor ka polubranicima koji osiguravaju ovaj pružni prelaz.\nPredstavnici prisutnih institucija i preduzeća dogovorili su korake kojima će se građanstvo edukovati i bolje upoznati sa već ustaljenom praksom obavještavanja kroz reklamne materijale, edukacije i radionice. Cilj ove kampanje je sprječavanje eventualnih nezgoda sa bilo kojim ishodom.\nAgencija za bezbjednost saobraćajaAuto-moto savez RSŽeljeznice Republike SrpskeInspektorat Republike SrpskeJP Putevi RSMinistarstvo saobraćaja i vezaopština Stanari\nprevious post: Odluka o radnom vremenu u dane praznika Republike\nnext post: Servisna informacija JKP „Ekosfera“ Stanari


–Kako sam obećao našim sugrađanima sa Ciglana danas smo potpisivanjem ugovora započeli drugu fazu projekta obnove kosog lifta. Završili smo planirane procedure i obezbijedili finansijska sredstva u budžetu i već danas smo započeli sa radovima na demontaži stare trase. U odabranog izvođača radova imamo puno povjerenje da će posao okončati kvalitetno i u planiranom vremenskom roku. Naredne godine očekujemo da će i lift na ovoj trasi biti u funkciji. Obnovom ovih liftova naši sugrađani će imati puno bolji prevoz kabinama izgrađenim po najsavremenijim evropskim standardima i za manje novca koje izdvajaju za kartu. Nama je također drago da smo za ovaj posao ponovo angažovali domaću kvalitetnu firmu. U budućnosti planiramo da vidimo na koji način možemo obezbijediti određene pogodnosti za naše penzionere. Očekujem da će i Ministarstvo saobraćaja Kantona Sarajevo učestvovati u sufinansiranju ove investicije, a ukoliko oni ne budu imali sredstava za ovaj projekat Općina Centar će sama snositi troškove izgradnje i stavljanja u funkciju i druge kabine kosog lifta. Nakon što završimo sa ovim radovima planiramo riješiti i pitanje upravitelja kosog lifta, na opće zadovoljstvo građana, objasnio je Ajnadžić.\n–U ovoj fazi projekta će nama kao izvođačima radova biti puno lakše, samo nam je potrebno da nas posluže vremenski uslovi. Naši radnici su već danas započeli sa demontažom cijele trase i stare kabine. Mi ćemo angažovati do 20 radnika kako bismo što prije okončali ove radove. Prvu kabinu smo postaviti i stavili u upotrebu za tri mjeseca, dok će za drugu kabinu, nadam se, rok biti i kraći. Zahvaljujem se na ponovno ukazanom povjerenju i na dosadašnjoj saradnji sa Općinom Centar i Zavodom za izgradnju KS, objasnila je Refija Begović.


SA STUDENTIMA O SITUACIJI U SRPSKOJ I BiH | SRNA\nSA STUDENTIMA O SITUACIJI U SRPSKOJ I BiH\nBANjALUKA, 15. JULA /SRNA/ - Ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević rekao je da će studentima iz Bostona, koji su došli na Balkan da bi spoznali istorijsku, političku i svaku drugu situaciju, predstaviti stav Vlade Srpske o stanju u Srpskoj i BiH.\n"Prezentovaćemo studentima i ono što Vlada Srpske čini u kontekstu razvoja Republike Srpske i ekonomije zasnovane na znanju i digitalnim tehnologijama", rekao je Rajčević novinarima u Banjaluci, prije prijema za 26 američkih studenata društvenih nauka sa "Nortistrn univerziteta" iz Bostona.\nOn je rekao da su ovi studenti učesnici programa koji se održava niz godina u okviru njihove praktične nastave, te da su do sada posjetili Sarajevo i Mostar.\n"Ministarstvo će dati svoj politički osvrt na stanje u BiH i na istorijski kontekst koji je doveo do moderne, dejtonske BiH", rekao je Rajčević.\nOn je dodao da će sa studentima razgovarati o stanju u BiH i političkim tonovima koji preovladavaju u Srpskoj i BiH.\nStudent sa "Nortistrn univerziteta" iz Bostona Rejčl Filips rekla je da je već bila u BiH i da je u Sarajevu jednu godinu pohađala srednju školu i dodala da je tada posjetila Banjaluku.\n"Banjaluka je prelijep grad u kojem smo upoznali ljubazne ljude i zainteresovana sam da naučnim nešto novo od Vlade. Vrlo je važno da čujemo priče od lokalnih ljudi o stanju u BiH, bez američkog mišljenja", rekla je Filipsova.\nStudenti iz SAD provode pet nedjelja u BiH i Srbiji u okviru programa "Balkanski dijalog civilizacija".\nFokus ovog programa, koji je u posljednjih 10 godina sproveden pet puta, jeste spoljni uticaj na BiH i Srbiju, odnosno njihov međunarodni položaj, te unutrašnji etnički odnosi u najširem smislu.


Mesec je u Ribama, a to znači da će vam se u ovom periodu SVE ŽELJE OSTVARITI! Evo šta morate da uradite da bi SAN POSTAO JAVA! - Žena.rs\nProšao je "krvavi mesec", ali tu nije kraj astrološkim fenomenima, malim i velikim. Sledeći važan dan koji će uticati na sve nas jeste 11. avgust, kada nas čeka pomračenje Sunca, ali i do tada nebo ne miruje...\nPiše: S.P. 01.08.2018. 10:34\nŠta nam to donosi Mesec u Ribama? Foto: Profimedia\nNaime, ovih dana Mesec je prešao u Ribe,što znači samo jedno - povećano snjarenje, pojačana mašta, upečatljivi snovi... Može se desiti i da budete veoma uznemireni, prepuni dilema i zabrinutosti, a javlja se i naglo osećanje tuge. Uopšteno - emocije su pojačane, pa nije nemoguće da dođe do nenadanog izliva istih, a sve to zbog konjukcije Meseca sa Neptunom.\nSavetuje se da ne ulazite u rasprave, jer su vaši osećaji u potpunom neskladu, i ni sami niste sigurni šta tačno mislite. Ipak, s druge strane - javiće vam se jasna ideja ko i šta vam više nije potrebno u životu i odlučićete se na nov početak.\nZanimljivo je da je ovaj period u astrologiji poznat i kao period kada se želje ostvaruju, ali kako je na snazi još vrlo kratko - požurite! Naravno, ovo ne znači da će vam se želje ostavriti samo ako pomislite na njih, već ukazuje na to da će određene i čvrste odluke koje sada donesete naći svoj put i realizovati se, bez obzira na poteškoće i okolnosti.


18:09 >> 17:16\nProsečna plata u IT industriji oko 130.000 dinara\nInformacione tehnologije (IT) u poslednjih nekoliko godina ističu se kao sektor koji beleži primetno učešće u BDP-u, a ove godine to učešće IT industrije biće oko šest odsto, izjavio je danas ministar finansija Siniša Mali.\nIstiče da je to zanimanje koje se ističe i koje donosi mladima veću zaradu, ističući da je prosečna plata u IT industriji oko 130.000 dinara.\n– Pored farmaceutske industrije, koja pokazuje svoj značaj i ogroman rast, pogotovo tokom protekle dve godine koje su vezane za pandemiju kovida-19, nesumnjivo je da je IT industrija nešto što u ovom trenutku pravi razliku, rekao je Mali odgovarajući na pitanja novinara.\nIstakao je i da je četiri do pet puta veći broj zaposlenih danas u toj oblasti nego što je to bio slučaj pre samo nekoliko godina.\n– Prosečna plata u IT industriji je oko 130.000 dinara, u odnosu na prosek plate u Srbiji to je i više nego duplo veća, ukazao je Mali.\nNaveo je da bez obzira koja je delatnost u pitanju, važno je da Srbija u svim oblastima ide napred.\n– Kada vam raste prosečna plata, kada gradite autoputeve, otvrate nove škole, vrtiće, fabrike, onda mladi vide mogućnost da svoje snove ostvare u Srbiji, rekao je Mali i dodao da je na državi da otvara što više fabrika iz različitih oblasti.\nBDP finansije IT industrija\nVučić: Fašizam je bolest na koju moramo da ukazujemo da se ne bi obnovila, u nedelju razgovor sa Putinom


Opština i UNDP finansiraju rekonstrukciju Srednje škole | Palelive.com\nPočetna Regija Foča Opština i UNDP finansiraju rekonstrukciju Srednje škole\nOpština i UNDP finansiraju rekonstrukciju Srednje škole\nFOČA – U Foči je danas potpisan ugovor o povećanju energetske efikasnosti Srednjoškolskog centra u toj opštini, vrijedan 160.000 KM, a novac će zajednički obezbijediti lokalna uprava i UNDP.\nNačelnik opštine Foča Radisav Mašić rekao je da će opština i UNDP investirati po 80.000 KM, te da projekat podrazumijeva zamjenu stolarije, rješavanje problema prokišnjavanja krova, a najvjerovatnije i prelazak na novi sistem grijanja.\n„Ovo je jedan od projekata kojim u našoj opštini nastojimo da poboljšavamo uslove rada u svim ustanovama“, naveo je Mašić.\nOn kaže da bi trebalo da tenderska procedura bude završena za jedan, a cjelokupni radovi za dva mjeseca.\nAsistent na projektu ispred UNDP-a Igor Harniš rekao je da će podizanje energetske efikasnosti biti sufinansirano putem projekta „Zeleni ekonomski razvoj“, koji se sprovodi u saradnji sa Fondom za zašitu životne sredine i energetsku efikasnost Republike Srpske i Švedskom međunarodnom agencijom /SIDA/.\n„Ovo je jedan od prioritetnih objekata u ovoj godini, od devet koliko je izabrano u javnom pozivu koji smo raspisali zajedno sa Fondom“, rekao je Harniš.\nDirektor Srednjoškolskog centra Foča Borka Kovač istakla je da je prioritet da u Centru bude zamijenjena stolarija.\n„Škola je uz pomoć opštine i donacija već uradila 80 odsto spoljne stolarije, a ostatak učionica bio bi završen ovim projektom, kao i unutrašnja stolarija. Prioritet su i ravni krovovi, te repariranje kotlova ili kupovina novog kotla i popravka krova kotlovnice. Šta će biti urađeno za ovaj iznos novca, procijeniće inženjeri građevinske i mašinske struke“, kaže Kovačeva.\nPrethodni članakOdržan „Dječiji dan“\nNaredni članakU petak počinje Iketov memorijal


Zakon o slobodi pristupa informacijma u Federaciji Bosne i Hercegovine garantuje Vam pravo pristupa informacijama koje se nalaze pod kontrolom javnih organa, uključujući i Kantonalo tužilaštvo Kantona Sarajevo. Ovim zakonom svakoj pravnoj i fizičkoj osobi omogućava se pristup informacijama koje su pod kontrolom Kantonalnog tužilaštva Kantona Sarajevo, a ovo Tužilaštvo ima odgovarajuću obavezu da Vam tražene informacije priopći.\nMeđutim, Tužilaštvo može uskratiti davanje informacija pod uslovima utvrđenim ovim zakonom, a naročito ukoliko bi priopćavanjem informacija mogla biti nanesena šteta u procesu spriječavanja i otkrivanja kriminala.\nPravo na pristup informacijama ostvaruje se podnošenjem pismenog zahtjeva na jednom od službenih jezika u Federaciji Bosne i Hercegovine, čija sadržina je tačno definirana Zakonom o slobodi pristupa informacijama u Federaciji Bosne i Hercegovine.\nNa ovoj stranici možete pronaći cjelokupan tekst Zakona o slobodi pristupa informacijama u Federaciji Bosne i Hercegovine, Vodič za pristup informacijama, kao i Index registar, koji sadrži vrste informacija koje su pod kontrolom Kantonalnog tužilaštva Kantona Sarajevo, oblik u kojem informacije stoje na raspolaganju i mjesto pristupa informacijama.


zdravstvo - Stranica 2 od 6 - Dnevni list Danas\nPočetna » zdravstvo » Page 2\nNeka Zlatibor mirno spava\nSlušam neki dan sjajnog Vladimira Arsenijevića kako govori da ga pojava Kije Kockar i Šešelja na sajmu knjiga ne iznenađuje.\nPiše: Saša R. Živić 31. 10. 2018.\nRasim Ljajić pozvao arapske zemlje da investiraju u banjski turizam\nPotpredsednik Vlade i ministar trgovine, turizma i telekomunikacija Rasim Ljajić sastao se danas sa ambasadorima 10 arapskih zemalja u Beogradu i pozvao zainteresovane investitore iz njihovih država da ulažu u banjski i zdravstveni turizam i u razvoj srpskih banja, saopštilo je Ministarstvo.\nJoš jedna smrt u vranjanskoj Opštoj bolnici\nŠezdesetogodišnji pacijent A.S. iz okoline Leskovca preminuo je od zadobijenih povreda nakon što je skočio sa trećeg sprata Internog odeljenja opšte bolnice u Vranju, potvrđeno je Danasu u PU u ovom gradu.\nPiše: V.Ristić 22. 9. 2018.\nUložili smo sedam i po miliona evra u kliniku Tiršova i potrebno je da se uloži još milion i po, a najveći deo novca do sada je potrošen na nabavku novih aparata i instrumenta, rekao je danas predsednik Srbije Aleksandar Vučić\nUprava za vojno zdravstvo Ministarstva odbrane danas je organizovala besplatne specijalističke preglede za građane u Vojnomedicinskom centru Karaburma, Vojnoj bolnici Niš i Vojnoj bolnici Novi Sad.\nMaloprodajne cene više za 0,4 odsto\nMaloprodajne cene robe i usluga u junu 2018. godine, u odnosu na maj 2018. godine, u proseku su više za 0,4 odsto, a u junu 2018. godine, u poređenju sa istim mesecom prošle godine, povećane su 2,3 odsto, saopštio je Republički zavod za statistiku.\nPiše: V. Andrić 12. 6. 2018.\nU Beogradu počinje da radi Onkologija dva\nViše od osamdeset godina od otvaranja Instituta za onkologiju, ta ustanova i lekari dobijaju pojačanje. Obolelima od raka posle svečanog otvaranja biće dostupna i Onkologija 2.\nPiše: DanasOnline, RTS 13. 5. 2018.\nPola milijarde za obnovu toaleta u zdravstvenim ustanovama\nSrbija je potrošila pola milijarde dinara na obnavljanje toaleta u zdravstvenim ustanovama u 2016. godini, pokazuju podaci Ministarstva zdravlja koje Balkanska istraživačka mreža novinara (BIRN) prvi put objavljuje.\nNajteže čekanje na preglede\nProblemi u zakazivanju pregleda i dugo čekanje na njih, kao i nedostatak zdravstvenih radnika najčešći su problemi u primarnoj zdravstvenoj zaštiti na koje su ukazivali građani Srbije, pokazalo je danas objavljeno istraživanje rađeno na osnovu jednogodišnje kampanje pod nazivom „Ja u centru pažnje“.


Evropski parlament zatražio sniženje cijena mobilne telefonije – Informer\nEkonomija • Svijet • Udarno • Vijesti\nEvropski parlament zatražio je, posredstvom svog komiteta ITRE, od Evropske komisije dalje snižavanje cijena rominga, ali i generalno snižavanje cijena mobilnih telefonskih usluga.\n“Devedeset odsto stanovnika Evrope koristi mobilne telefone i vrijeme je da prestane pljačka ljudi“, rekao je jedan poslanik Evropskog parlamenta na Komitetu za zaštitu potrošača.\nU debati je učestvovao i predstavnik Evropske komisije, koja je prije dvije godine donijela propise o snižavanju cijena mobilnih usluga, a takođe i zamjenik generalnig direktora Deutsche telekoma koji se požalio da klijenti nisu dovoljno iskoristili povoljne tarife koje je 2009. godine uvela Evropska komisija za roming, tako da je sektor već sad u gubicima.\nEvropska komisija predlaže da poziv košta šest centi po minutu, sms dva centa, a megabajt podataka 10 centi, te da se cijene primjenjuju od 1. jula 2014. godine za sve zemlje članice Evropske unije.\nPovodom nezadovoljstva operatera time što su klijenti previše štedljivi s mobilnom telefonijom kada putuju u inostranstvo, predstavnik evropskog komesara za digitalne tehnologije Nili Krus odgovorio je da ponuda, odnosno proizvod mora biti atraktivn, a cijena prihvatljiva potrošaču.\nOrganizacija za zaštitu potrošača BEUC smatra da bi naplatu rominga trebalo ukinuti, jer je to jedini način da se potrošač osjeća bezbrižno, koristeći mobilne telefone u inostranstvu. Predstavnik te organizacije rekao je da je regulacija cijena u ovom sektoru dobrodošla.\nAlija Tihić: Civilna zaštita do sada potrošila oko milion KM


Milan Gačević (NS) pozvao koalicione partnere (SNS, SPS, SPP) na tribinu Velimira Ilića - PPmedia\nPosted on\t9 јануара, 2020 2:00 pm by adminpp033\nPrijepolje – Pozivam sve građane Prijepolja da dođu na sutrašnju tribinu, kao i moje koalicione partnere da budu naši gosti i da probamo da vidimo na koji način možemo da se dogovorimo, šta i kako da radimo u budućnosti, rekao je Milan Gačević predsednik OO Nove Srbije (NS) u Prijepolju, najavljujući sutrašnju tribinu na kojoj će se obratiti Velimir Ilić.\nMilan Gačević predsednik OO NS u Prijepolju, foto: A.Rovčanin\n“Smatramo da nam je zadatak i obaveza, da kao ljudi koji su doneli promene ovoj državi 2000. godine, da probamo da se izborimo za sve ono što smo tada pokušali da napravimo”, kazao je Gačević.\nPrema njegovim rečima NS će na predstojeće izbore izaću u okviru Narodnog bloka koji je, kako je rekao, formiran sa ciljem da “pomognu građanima Srbije koji bi posle izbora trebalo da žive u boljem i uređenijem društvu”.\nPrvi čovek NS u gradu na Limu istakao je da će se na sutrašnjoj tribini, osim predsednika NS Velimira Ilića, prisutnima obratiti i Miroslav Parović iz Srpskog slobodarskog pokreta, predsednik IO NS Mirko Jović, kao i general Momir Stojanović iz Niša.\nInače, Milan Gačević je deo lokalne vlasti kao član Nove Srbije od 2016. godine. Nalazi se na poziciji člana opštinskog veća, dok je njegova kćerka odbornica i zaposlena je u Кancelariji za mlade.\nTribina će se održati sutra, 10. januara u prijepoljskom Domu kulture sa početkom u 18 sati.\nОзнаке: Milan Gačević, Nova Srbija, Velimir Ilić


Home > Servisne informacije > SVIM KORISNICIMA PENZIJA DANAS UPLAĆENO 5.900 DINARA\n22 Septembra, 2021 22 Septembra, 2021 admin241Leave a Comment on SVIM KORISNICIMA PENZIJA DANAS UPLAĆENO 5.900 DINARA\nMinistar finansija u Vladi Republike Srbije Siniša Mali izjavio je danas da je država izdvojila 9,9 milijardi dinara kako bi svim korisnicima penzija bilo uplaćeno 50 evra, odnosno po 5.900 dinara, u okviru trećeg paketa pomoći privredi i građanima.\nMali je, gostujući na Radio-televiziji Srbije, rekao da je ta pomoć predviđena za približno 1,7 miliona penzionera i korisnika penzija, i da je juče dat nalog za isplatu.\nPrema njegovim rečima, pojedini penzioneri su još tokom jučerašnjeg dana na svojim računima imali 5.900 dinara, a ostali će novac dobiti danas.\nOn je podsetio na to da je prošle godine, kada je počela pandemija koronavirusa, prvo penzionerima uplaćeno 4.000 dinara jednokratne pomoći, potom su dobili 100 evra, kao i svi punoletni građani Srbije, i 5.000 dinara u decembru prošle godine.\nOve godine dobili su i 30 evra, kao i svi punoletni građani, sada im je uplaćeno 5.900 dinara, a još 30 evra sledi u novembru, kao i za ostale građane koji su za tu pomoć prijavljeni. Uplaćeno je i po 3.000 dinara za vakcinisane građane u maju ove godine. U decembru će biti uplaćeno još 20 evra za sve punoletne, rekao je ministar.\nMali je objasnio da će za tu dodatnu pomoć od 15. do 30. novembra biti otvorena mogućnost prijave za one koji to nisu učinili, kao i za one koji su u međuvremenu postali punoletni, podsetivši na to da je za tri paketa pomoći privredi i građanima izdvojeno oko osam milijardi evra, a mnogo novca je uloženo i u naš zdravstveni sistem.\nPomoć od 50 evra penzionerima pokazatelj je da je stanje naših javnih finansija veoma stabilno, da imamo novca i da je država jaka i želi da pomogne onima koji su najugroženiji, naveo je Mali.\nOn je, odgovarajući na pitanje kako komentariše primedbe pojedinaca da je pomoć građanima i privredi neopravdana, rekao da su mnogo razvijenije zemlje od naše imale milione otpuštenih radnika, zatvarale su fabrike, što se u Srbiji nije dogodilo.\nPrema njegovim rečima, država je reagovala na vreme i na pravi način, pri čemu je ogromna pomoć data privredi i građanima, ali bez uticaja na makroekonomsku stabilnost.\nU ovom trenutku na računu imamo 257 milijardi dinara i iz tekuće likvidnosti isplaćujemo ono što smo obećali. Istovremeno, udeo našeg javnog duga u BDP-u je 55,5 odsto, ispod nivoa Mastrihta od 60 procenata, koliko je definisano za EU, koji su i mnogo razvijenije zemlje odavno premašile.\nU potpunosti smo stabilni i imamo novca, ponovio je ministar, napominjući da se naša ekonomija brzo oporavlja i bolje radi nego što je predviđeno.\nPogledajte i naš rezultat za prvih osam meseci – imamo za 164 milijarde dinara bolju naplatu poreza, svih poreskih oblika, nego što smo planirali. To je 1,4 milijarde evra. Od tog novca mi ispunjavamo sve obaveze i pomažemo i privredu i građane, objasnio je on.\nMali je naveo da se u Srbiji nikad više nije gradilo nego danas i podsetio na to da se u ovom trenutku u zemlji gradi sedam auto-puteva i brzih saobraćajnica.\nOn se osvrnuo i na kritike pojedinaca zbog emisije zelene evroobveznice prošle nedelje, jer se navodno ne zna tačna namena novca koji je na taj način obezbeđen.\nDa se onaj koji je to komentarisao ikada bavio tom temom znao bi da kada izlazite na međunarodno tržište kapitala imate obavezu da novac koji ste dobili uložite u projekte koje ste tim investitorima kandidovali, rekao je ministar.\nTu se najpre govori o projektima koji se odnose na povećanje energetske efikasnosti, obnovljive izvore energije, pošumljavanje, železničku infrastrukturu, a to su stvari koje su za sve nas veoma važne, napomenuo je Mali.\nOn je dodao da je Vlada u potpunosti posvećena Zelenoj agendi, što se pokazuje na konkretnim primerima, i podsetio na to da je interesovanje investitora za zelenu obveznicu bilo ogromno i da se Srbija obavezala da taj novac uloži u naredne dve kalendarske godine.\nSrbija je prva zemlja na Balkanu koja je tako nešto uradila. Mi konkretnom aktivnošću obezbeđujemo dovoljan novac da se sve te ideje sprovedu u delo i svako obećanje ispunjavamo, rekao je Mali i zaključio da je Srbija pokazala koliko je kredibilna i da su i građani svesni da i u najtežim uslovima, kao što je kriza izazvana pandemijom, mogu da se oslone na svoju državu.\nSRCEM KROZ RAVNICU: SRPSKA VAROŠ TABAN U BUDIMU\nNAJBOLJE MASKE IMALA DECA IZ VRTIĆA STONOGICA


Vučić za očuvanje formata sednica Saveta bezbednosti o KiM | Radio Kosovska Mitrovica\nVučić za očuvanje formata sednica Saveta bezbednosti o KiM\n26. October, 2017 16:03 |\nMeđunarodno prisustvo na KiM je značajno za primenu dogovora postignutih u okviru briselskog dijaloga, rekao je predsednik Srbije Aleksandar Vučić na sastanku sa šefom Unmika Zahirom Taninom.\nPredsednik Srbije Aleksandar Vučić i šef Unmika Zahir Tanin razmotrili su aktuelnu političku i bezbednosnu situaciju na KiM uoči sednice Saveta bezbednosti UN sredinom novembra, a Vučić se založio za očuvanje postojeće dinamike održavanja i formata sednica u tom telu svetske organizacije.\nNa predstojećoj sednici će biti predstavljen tromesečni izveštaj o radu Unmika.\nVučić je naglasio da je rad Unmika veoma važan za Srbiju, jer je Misija UN, na osnovu Rezolucije 1244, garant statusne neutralnosti međunarodnog prisustva na Kosovu i Metohiji.\nTakođe je rekao da je međunarodno prisustvo na KiM značajno za primenu dogovora postignutih u okviru briselskog dijaloga.\nPredsednik Vučić je dodao da je u poslednje dve godine na Kosovu i Metohiji zabeleženo manje incidenata na etničkoj osnovi nego ikada i još jednom ponovio da srpsko rukovodstvo ceni zalaganja Misije UN, navodi se u saopštenju Pres službe predsednika Republike.\nDvojica sagovornika su razmotrili i načine kako Unmik, u okviru svog mandata, može da doprinese rešavanju konkretnih pitanja sa ciljem unapređenja svakodnevnog života Srba, Albanaca i drugih na KiM.\nŠef Unmika je ukazao na neophodnost nastavka dijaloga Beograda i Prištine. Predsednik Vučić i Tanin su, takođe, istakli važnost vođenja unutrašnjeg dijaloga o Kosovu i Metohiju.


Hiljadu studenta će dobiti po 2.000 KM - Akta.ba\nHiljadu studenta će dobiti po 2.000 KM\n25.03.2019. 15:04 / Izvor: SRNA\n"Stipendije se isplaćuju u 10 mjesečnih rata, a u kategoriji uspješnih studenata sva tri ciklusa studija dodijeljene su 692 stipendije.", rekao je Rajčević, novinarima u Banaj Luci.\nPrema njegovim riječima, u kategoriji uspješnih studenata prvog ciklusa studija na visokoškolskim ustanovama koje se finansiraju iz budžeta dodijeljene su 563 stipendije, studentima drugog ciklusa studija 68 stipendija i studentima trećeg ciklusa studija 22 stipendije.\n"Kada je riječ o studentima prvog ciklusa studija sa prebivalištem u izrazito nerazvijenim opštinama Republike Srpske, na podršku Ministarstva mogu da računaju 24 studenta, kao i osam studenata sa invaliditetom prvog, drugog i trećeg ciklusa studija koji ostvaruju pravo na dodatak za pomoć i njegu drugog lica.", rekao je Rajčević.\n"Ugovori sa studentima kojima je dodijeljena stipendija u kategoriji studenata sa prebivalištem u izrazito nerazvijenim opštinama Republike Srpske biće potpisani u petak, 29. marta, i ponedjeljak, 1. aprila, od 9.00 do 16.00 časova u prostorijama Ministarstva, dok će ostali dobiti rješenja o dodjeli stipendije na adresu koju su dostavili.", dodala je Simić.\nSimić je napomenula da, ukoliko Ministarstvo naknadno ustanovi da se student nije odrekao stipendije iz drugog javnog izvora stipendiranja, stipendija će mu biti obustavljena.\n"Pravo na finansijsku pomoć imaju studenti koji su upisali prvu godinu na prvom ciklusu studija, te položili najmanje dva ispita i upisali drugi semestar, kao i studenti druge, treće i četvrte godine studija koji nisu obnovili nijednu godinu studija.", rekla je Pejić.\nPejić je navela da Ministarstvo dodjeljuje finansijsku pomoć studentima koji su upisali matematiku na trećem ciklusu studija, ako nisu obnovili nijednu godinu studija na ovom ciklusu, te da je uslov da studenti imaju prebivalište u Republici Srpskoj.\n"Pravo na finansijsku pomoć imaju i apsolventi koji ispunjavaju pomenute uslove. Mjesečni iznos finansijske pomoći je 200 KM i dodjeljuje se 10 mjeseci, a važno je istaći da pravo na finansijsku pomoć imaju i studenti koji su ostvarili pravo na stipendiju Ministarstva.", rekla je Pejić.


UNESKO: U Ukrajini osteceno na desetine crkava, muzeja...\nUNESKO: U Ukrajini osteceno na desetine crkava, muzeja…\nTanjug 1. aprila 2022. 13:54\nPARIZ – Na desetine crkava, istorijskih spomenika i muzeja oštećeno je tokom rata u Ukrajini, saopštila je danas Organizacija Ujedinjenih nacija za obrazovanje, nauku i kulturu (UNESKO) dodajući da je naročito zabrinuta za grad Černihov na severu zemlje.\nUNESKO je ranije saopštio da je pojačao zaštitne mere za ugroženu kulturnu baštinu Ukrajine u kontekstu ruske invazije tako što je nekoliko njenih kulturnih spomenika označila amblemom „plavi štit“, prenosi Rojters.\n„Veoma smo zabrinuti kako zbog humanitarne situacije tako i zbog situacije kada je reč o kulturnom nasleđu. Nasleđe čovečanstva je ugroženo (u Ukrajini)“, rekao je pomoćnik generalnog direktora UNESKO-a za kulturu Ernesto Otone na konferenciji za novinare.\nPreliminarna lista UNESKO-a potpuno ili delimično uništenih lokaliteta obuhata 29 verskih objekata, 16 kulturnih građevina, četiri muzeja i četiri spomenika, dodao je.


КФОР СПРЕМА ВОЈНИ СЦЕНАРИО ЗА СЕВЕР КОСМЕТА!?\nKFOR SPREMA VOJNI SCENARIO ZA SEVER KOSMETA!?\nKrajem avgusta na prostoru Kosova i Metohije počinje još jedna vojna vežba NATO trupa, koja uključuje i aktivnosti „u vezi sa slobodom kretanja”.\nParalelno s pritiscima na naš narod, tenzijama u Bosni i Hercegovini koje su nastale uvođenjem Inckovog zakona i učestalim napadima na Srbe na Kosovu i Metohiji, NATO je najavio još jednu vojnu vežbu na prostoru KiM. Nakon što su snage NATO-a pre nekoliko meseci uvežbavale odbranu Evrope u okviru multinacionalne vežbe „Branilac Evrope 21”, ovog puta spremaju se za „scenarije kontrole mase i nereda, aktivnosti u vezi sa slobodom kretanja i bezbednosne operacije čiji je cilj održavanje visokog nivoa pripravnosti”. Iz ove vojne misije poručuju da je u pitanju „rutinski događaj”, kategorisan kao operativna proba drugog nivoa i da dodatne rezervne snage NATO-a mogu da budu pozvane „u malo verovatnom slučaju da Kforu zatreba pomoć u sprovođenju mandata UN koji podrazumeva održavanje bezbednog i sigurnog okruženja i slobode kretanja za sve zajednice na Kosovu”. Sagovornici „Politike”, međutim, slažu se da ovakav razvoj situacije nije slučaj, da je reč o još jednoj vrsti pritiska na srpski narod i na rukovodstvo Srbije i o zastrašivanju, a da nikako nije u pitanju doprinos regionalnom miru i stabilnosti, kako se ove vežbe pokušavaju predstaviti.\nNaime, Kfor je saopštio da će krajem avgusta privremeno biti povećan broj jedinica i vojnika na terenu zbog nove vojne vežbe koja će biti održana od 30. avgusta do 8. septembra, što je inače malo više od mesec dana pre lokalnih izbora na KiM, najavljenih za sredinu oktobra. U vežbi će učestvovati dodatne rezervne trupe iz drugih savezničkih zemalja NATO-a, uključujući Albaniju, Bugarsku, Grčku, Italiju, Rumuniju, Tursku i Veliku Britaniju. Tim povodom predsednik Matice Albanaca Srbije Demo Beriša objašnjava za „Politiku” da mu izgleda kao da je nova vežba zapravo priprema za smirivanje situacije ukoliko bi došlo do nemira i pokušaja potpunog otkazivanja poslušnosti severnog dela Kosova i Metohije. Beriša kaže da se očekuje da će u jednom trenutku sever otkazati poslušnost Prištini, a pogotovo sada kada se vrši pritisak na Srbiju da se ugase državne institucije koje funkcionišu na severu.\n„Ukoliko se nastavi s insistiranjem na tom potezu, logično je očekivati da stanovništvo otkaže poslušnost. Ta vežba je priprema za taj scenario, a ujedno je i način pritiska na srpsko stanovništvu i demonstracija moći”, navodi Beriša, koji dodaje da će u ovoj vežbi sigurno učestvovati i kosovske bezbedonosne snage. Beriša je podsetio da je ovo treća vežba koja je održana na teritoriji KiM od početka godine. Pre mesec dana se uvežbavao mogući upad diverzantskih grupa, a obezbeđenje državne granice na Đeravici imalo je cilj koji podrazumeva obezbeđivanje pravaca dovlačenja bezbedonosnih snaga. Jedan pravac je išao preko Albanije, a drugi preko Hrvatske i Bosne, ali Beriša smatra da nije Srbija u toj vežbi bila meta već Rusija. Srbija je, kako dodaje, tada bila izložena propagandnim dejstvima objavljivanjem raznih non pejpera.\nPotpukovnik KOS-a u penziji Ljuban Karan objašnjava da sve vežbe NATO-a koje su održane ove godine, ali i prethodnih godina na Balkanu, nisu deo uobičajenih aktivnosti i za nas predstavljaju rizik. NATO ranije nije organizovao toliko vežbi na našem prostoru, dodaje on, i to budi određenu napetost. „Ne možemo na takva dešavanja gledati kao na uobičajenu rutinu, pogotovo jer je na te vežbe pozivan i KBS”, kaže Karan. Tim povodom je, pre nekoliko meseci, reagovao i Odbor za Kosovo i Metohiju Skupštine Srbije, koji je upozorio da „korišćenje teritorije KiM za izvođenje multinacionalnih vojnih vežbi nije u skladu s mandatom Rezolucije 1244 Saveta bezbednosti Ujedinjenih nacija”, čime se, prema oceni ovog odbora, direktno narušava statusno neutralna pozicija Kfora.\nProfesor Fakulteta za međunarodnu politiku i bezbednost Ilija Kajtez kaže da je jasno da na današnjoj globalnoj političkoj sceni ništa nije slučajno i da sva turbulentna dešavanja na našem prostoru dokazuju prekomponovanje moći na globalnom nivou i nestanak unipolarnog sveta. On dodaje da će zainteresovanost Kine za rešavanje tenzija u BiH sasvim sigurno podstaći Ameriku da deluje zbog osećaja da gubi moć. „U tom kontekstu treba posmatrati sve aktivnosti, uključujući vojnu vežbu na KiM, kao i pokušaje da se čelni ljudi Republike Srpske love zbog ’verbalnog delikta’ koji je uveo Inckov zakon”, kaže sagovornik.\nCilj ove vežbe NATO-a je, dodaje, suprotstavljanje „malignom uticaju Rusije”, kao i Kini, čiji interes za Evropu raste, budući da nas vide kao „male Ruse”. Na sceni je jedno geopolitičko nadmetanje koje se, nažalost, veoma često lomi preko naših leđa. U tom kontekstu, kako smatra Kajtez, šalje se poruka Srbiji i našem rukovodstvu da NATO stoji iza lažne države Kosovo i kosovskih bezbednosnih snaga koje ubrzano pretvaraju u vojsku. Reč je o, kako naglašava, sinhronizovanoj akciji zapadnih centara moći prema našem narodu. Ova vežba je jedna od kockica šireg mozaika i sigurno, naglašava Kajtez, nije osmišljena zbog „doprinosa regionalnoj stabilnosti”. „Da je njima stalo do stabilnosti, demokratije i ljudskih prava, Kfor bi zaštitio srpsku zajednicu i decu u enklavama”, naglašava on i dodaje da je očigledno da kosovski Albanci i dalje žele da žive u devedesetim godinama, sukobljavajući se sa svima pa čak i sa rukovodstvom Albanije. Pri tome i dalje pokušavaju da prikažu sebe kao žrtve.\nDemo Beriša dodaje da nije jasno kako će se plan prištinske vlasti odvijati budući da je prvi put došlo do ozbiljnog sukoba na relaciji Tirana–Priština, čiji su zvaničnici u potpunosti prekinuli komunikaciju, iako neće javno to da priznaju. „Kurti i ekipa sve čine da dovedu do toga da Edi Rama odustane od sporazuma koji podrazumeva učešće u projektu ’Otvoreni Balkan’. Međutim, toj inicijativi je prethodno pristupio i Avdulah Hoti pa bi sadašnja prištinska vlast trebalo da je poštuje”, objašnjava Beriša i dodaje da je Rama poslao poruku da će Srbija nastaviti da jača i da ovakva politika može da dovede do obrnute situacije, da Srbija i u svetskoj javnosti postane žrtva kosovskih političara koji ne poštuju potpisane dogovore.\nLjuban Karan kaže da svaka vojna vežba stranih trupa, pogotovo NATO-a, mora biti alarm i predstavlja veliku vojnu provokaciju. Kada se svemu ovome doda 90 napada na kosovske Srbe, koliko ih je bilo ove godine, reč je o složenoj i perfidnoj operaciji kojom se vrše pritisci na Srbiju. „Istovremeno izostaju i kritike, a kamoli optužbe Zapada iako su napadni na Srbe svakodnevni. Oni ne mogu da se posmatraju kao pojedinačni slučajevi, kako to oni predstavljaju, već kao deo orkestrirane kampanje koja je u skladu s politikom Albina Kurtija”, kaže Karan.\nDodaje da se hibridna operacija, koja se trenutno odvija na našem prostoru, odigrava paralelno na KiM i u RS. Pritisci su sinhronizovani i potpomognuti novim pokušajima satanizacije našeg naroda koji se opet optužuje za genocid. „Sva ova dešavanja prati vojna aktivnost na prostoru Kosova i Metohije i to nije slučajno, zato što je pitanje da li postoji drugo rešenje, a ne vojno, za rešavanje situacije na KiM, jer kosovski Albanci očigledno nisu spremni na kompromis”, dodao je sagovornik.\nKontra efekat će biti postignut, kada se Albanci izblamiraju u svetskoj javnosti...


Putinov izborni program na Internetu - Bizlife.rs\n11:10 Moskva, 15/01/2012\nRuski premijer Vladimir Putin na novootvorenoj internet stranici www.putin2012.ru izneo je program kampanje pod nazivom „Vladimir Putin 2012“ u kome navodi da je otvoren za kritiku, reforme i dijalog.\nStranica je interaktivna, laka za korištenje, a osim pohvala, podrške i želja, na sajtu su necenzurisani i zahtevi za Putinovu ostavku.\nPutin piše da ono što započne – ili dovede do logičnog kraja ili izvuče maksimum mogućeg. On smatra da će mu u tome pomoći program od šest tačaka. Mnoge teme su stare: suzbijanje siromaštva, korupcije ili modernizacija privrede.\nU programu kampanje piše: „Politička stabilnost obezbedila je period privrednog rasta“. Broj Rusa koji žive ispod granice siromaštva je prepolovljen. Plate i penzije su porasle, nezaposlenost je opala, a stopa nataliteta od 2000. godine porasla je za 40 odsto, prenosi Radio „Dojče vele“.\n„Baš tako treba nastaviti“, poruka je programa u kome se akcenat stavlja na socijalne poduhvate.\nIma dosta i opštih rečenica poput „Rusija će postati zemlja u kojoj se može udobno živeti i u kojoj se mogu podizati deca i unuci“. Ali, konkretnih obećanja skoro da nema.\nU četvrtak je jedan kratak pasus izazvao najviše udarnih vesti – Putin je kritikovao organe bezbednosti i njihovu „tendenciju ka preteranoj represiji“.\n„Takva situacija deformiše društvo i čini ga moralno nezdravim. Čitav sistem bezbednosnih institucija mora biti razmotren“, napisao je Putin.\nPremijer u svom programu ukazuje na „Sveruski narodni front“ koji se formira na njegovu inicijativu i u koji je stupilo više stotina organizacija i pokreta. Isključivo uz pomoć fronta hoće da postane treći put predsednik. Nasuprot tome, Vladimir Putin svoju partiju Ujedinjenu Rusiju, ne pominje nijednom rečju. Loš imidž stranke, koja je izgubila mnogo glasova na parlamentarnim izborima i koju je narod prozvao „partijom lopova i prevaranata“, očito je i dalje prisutan.\nLilja Ševcova, vodeći politički stručnjak iz moskovskog Centra Karnegi kaže da ono što Putin obeća trebalo bi prihvatiti sa dozom opreza ili sa humorom.\n„Ruski premijer je pragmatičar koji pokušava da izbjgne svaku odgovornost za svoje odluke. Njegov izborni program biće slovo na papiru, baš kao i prethodni“, kaže Ševcova.


Uhapšena trojica Prokupčana zbog jučerašnje pucnjave nedaleko od centra grada - ToplicaPressToplicaPress\nHome / HRONIKA / Uhapšena trojica Prokupčana zbog jučerašnje pucnjave nedaleko od centra grada\nProkupačka policija uhapsila je trojicu osumnjičenih za pucnjavu koja se desila tokom jučerašnjeg dana nedaleko od centra Prokuplja u kojoj nije bili povređenih. Dvojica osumnjičenih se terete da su izvršili krivična dela ubistvo u pokušaju i nedozvoljena proizvodnja, držanje, nošenje i promet oružja i eksplozivnih materija, dok je jedna osoba uhapšena pod sumnjom da je izvršio krivično delo ubistvo u pokušaju u saizvršilaštvu.\nU policiji navode da su uhapšeni 25-godišnji N. J. i 23-godišnji M. R., kao i 36-godišnji S. R., svi iz Prokuplja.\nSumnja se da su N. J. i M. R. taksi vozilom, kojim je upravljao S. R. došli do jednog lokala u Prokuplju, da bi potom N. J. i M. R. izašli iz vozila i ispalili četiri hica iz vatrenog oružja u pravcu lokala u kojem se nalazio četrdesetčetvorogodišnji muškarac, a zatim se udaljili – kažu u policiji.\nIstraga koja je urađena tokom jučerašnjeg dana pokazaće šta su motivi za ovaj nesvakidašnji incident u Prokuplju koji je uznemirio građane, a po nalogu Višeg javnog tužilaštva u Prokuplju, osumnjičenima je određeno zadržavanje do 48 časova i oni će uz krivičnu prijavu biti privedeni nadležnom tužilaštvu na saslušanje.\nPolicija je tokom trajanja istrage blokirala Hajduk Veljkovu ulicu, a operativnim radom i činjenicom da se pucnjava dogodio u sred dana kada je mnogo ljudi bilo na ulici, pomogla je u rasvetljavanju ovog slučaja i brzom otkrivanju i hapšenju osumnjičenih.\nShare the post "Uhapšena trojica Prokupčana zbog jučerašnje pucnjave nedaleko od centra grada"\nPrevious: Pucnjava u Prokuplju, nema povređenih\nNext: Prokupački Dom kulture raspisao Đurđevdanski književni konkurs


VEĆINA GRAĐANA PRIHVATILA ZASTOJ KREDITA Vrednost drugog moratorijuma skoro milijardu evra\nPrema agregatnim podacima za bankarski sektor koje je danas saopštilo Udruženje banaka Srbije, drugi moratorijum na obaveze prema bankama prihvatilo je 82 odsto građana i 69 odsto preduzeća.\nUkupna vrednost drugog zastoja u otplati obaveza iznosi skoro milijardu evra.\nOvaj udeo veći je kod mikro i malih pravnih lica (71 odsto, odnosno 62 odsto), dok je u segmentu srednjih i velikih preduzeća polovina njih odlučila da nastavi plaćanje obaveza.\n"Potvrđen je trend da su mala i mikro preduzeća više izložena udaru krize uzrokovane pandemijom Covid-19, a takođe vidimo da je procenat prihvatanja moratorijuma veći kod korisnika kredita manje vrednosti", kaže Vladimir Vasić, generalni sekretar Udruženja banaka.\nKroz dve faze moratorijuma, u martu i sada, ukupna podrška bankarskog sektora prevazilaženju krize izazvane pandemijom dostigla je vrednost od skoro tri milijarde evra.\nDodatna podrška pružena je i kroz kredite u garantnoj šemi u vrednosti od još dve milijarde evra.


Milo Đukanović: Nećemo povlačiti zakon\n- Da smo smatrali da taj zakon treba da bude povučen, sigurno ga ne bismo donosili. Sve argumente koje smo čuli protiv tog zakona, čuli smo u prethodne četiri godine - kaže Đukanović.\n"Imovina SPC je zapravo imovina države Crne Gore"\nPredsednik Crne Gore, u razgovoru u kojem je nabrojao, kako on to vidi, sve istorijske, pravne i političke razloge koji su opredelili vlast Crne Gore na ovakav potez, te odbacio argumente protivnika Zakona, ističe da je na sceni mnogo manipulacija, a osnovna je, kaže, ta da je ovaj zakon legitimisao nameru države da otme imovinu SPC u Crnoj Gori.\n- Reč je o brutalnoj izmišljotini i zameni teza - kaže Đukanović i navodi da je imovina SPC zapravo imovina države Crne Gore, a da je uzurpirana u periodu od 1986. do 2000.\nZakon, dodaje, neće ugroziti verske slobode srpskog naroda u Crnoj Gori, niti će im uskratiti pravo da koriste crkve i manastire, koje je i do sada koristila Srpska pravoslavna crkva. Potrudiće se, kaže, da sa ciljevima ovakve svoje politike objektivno upoznaju svakog građanina Crne Gore.\n- A oni, naravno, imaju demokratsko pravo da se zalažu za svoja uverenja, uključujući proteste i okupljanja u organizaciji crkve.\nOni, kaže Đukanović, svesni svoje nekonkurentnosti traže "alternativni teren političkog delovanja, izmišljajući ugroženost srpskog naroda u Crnoj Gori i namećući se kao njegovi tobožnji zaštitnici".\n"Beograd nije uzdrmao Crnu Goru"\n- Od strane državnih zvaničnika Crne Gore nije bilo nikakvih uvredljivih tonova, niti neprijateljskih poruka. Dakle, nema nikakvog uznemirenja, niti osećaja nestabilnosti, mi samo obavljamo svoje državno političke odgovornosti - ocenjuje Đukanović.\n- Razumem, naravno, zainteresovanost predsednika Vučića da isprati ostvarivanje prava građana srpske nacionalnosti u Crnoj Gori i u drugim susednim državama i njegovu zainteresovanost za položaj SPC na prostorima drugih država, gde ona deluje. Ali, naše upozorenje uvek je bilo neskriveno i vrlo direktno - da se ta politika mora voditi veoma suptilno - ističe Đukanović i napominje da je još u svežem sećanju 1990. godina i tadašnji pokušaj da se uređuju prava građana sprske nacionalnosti u, kako on tvrdi, drugim državama u regionu.\n- Kako se to završilo, mogli smo da vidimo - poručuje uz konstataciju:\n- Neodmereno, nedovoljno pazljivo bavljenje tim pitanjima, sa pozivom na brigu o pravima Srba gde god da oni žive moze odvesti u neprimjereni paternalizam i opasno ugrožavanje suvereniteta drugih država u našem regionu.\n- Bili smo u prilici ovih dana da pročitamo određene izjave visokih beogradskih zvaničnika, uključujući i predsednika Vučića. On je govorio o svom legitimnom pravu da vodi računa o položaju građana srpske nacionalnosti, budući da ih ima oko 28 odsto u Crnoj Gori. Naravno, razumem njegovu zaintresovanost za polozaj srpske manjine u Crnoj Gori. Ali, u elaboraciji takve politike govorio je i o Srbima u Crnoj Gori kao delu jedinstvenog srpskog nacionalnog korpusa, koji bi trebao slediti zajednicki nacionalni interes, koji se, opet logično, definiše u Srbiji. A, odmah nakon toga smo mogli da čujemo i nezadovoljstvo zastupljenošću Srba u državnim organima Crne Gore - primećuje Đukanović.\n- Jer, nacionalni interesi drugih država, makar i susednih, mogu biti vrlo suprostavljeni našim nacionalnim interesima - ističe Đukanović i podseća na, kako kaže, "obnovu nezavisnosti Crne Gore, kao nacionalni interes, koji je bio suprotan nacionalnom interesu drzave Srbije. Takođe, interes Crne Gore da bude članica NATO, bio je suprotan nacionalnom interesu drzave Srbije".\nTe zamerke, naime, vidi kao reakciju nacionalista i ljudi retrogradnog mišljenja "sa ove ili one strane".\n- Oni su često iskazivali nezadovoljstvo politikom koju vodim , ali nikada nesam osećao potrebu da se sa nacionalistima nadmećem u demonstraciji lojalnosti državi.\n- A šta misle velikosrpski nacionalisti i kako bi oni želeli da uređuju odnose sa Crnom Gorom, to smo imali priliku da vidimo - pir pokušaja paljenja crnogorske zastave u Beogradu, poziv na linč crnogorskog ambasadora, kao i poziv ministra spoljnih poslova Srbije na prebrojanjvanje Crnogoraca u Srbiji koji podržavaju politiku Mila Đukanovića - ocenjuje predsednik Crne Gore.\n"Čemu sada stvaranje malog Šengena?"\nKada je reč o projekciji zajednicke evropske budućnosti, Đukanović primedbu Tanjuga da je rezervom prema ideji malog Šengena pokazao nedovoljnu solidarnost, uz argumentaciju da je Crna Gora daleko odmakla u procesu pregovora sa Evropom, kaže da to nije tačno.\n- Naše je pitanje bilo - čemu sada stvaranje još jedne regionalne inicijative, praćeno podsećanjem da je svaka inicijativa za regionalnu saradnju, što se nas tiče, kucanje na otvorena vrata - objašnjava Djukanović.\nMeđutim, Đukanović pitanje inicijative "mali Šengen" vidi i kroz prizmu aktuelnih problema, pa tako i, kako on kaže, međusobnog poverenja, odnosno nepoverenja, te političke zrelosti za više nivoa saradnje i povezivanja.\nOn to objašnjava opaskom da se pitanje poverenja logično postavlja kada, kako kaže, kao otreženjenje stignu pitanja koja su sada aktuelna u odnosima Srbije i Crne Gore, a koja "nažalost, opominju da još uvek nisu na pravi način apsolvirane neke važne teme".\n- Nismo izgleda svi jednako jasno shvatili i prihvatili da su u međuvremenu nastale nove nezavisne i suverene države, koje se moraju međusobno uvažavati i, polazeći od toga, graditi viši stepen poverenja i saradnje, što će olakšati život našim građanima.\n- Nije reč o tome. U odnosu na ideju malog Šengena, kako sam već kazao, imali smo dilemu vezanu za njenu svrsishodnost, ali i napomenu svim partnerima u regionu i u EU da ta inicijativa ne bi smela nipošto da posluži kao supstitut za EU integracije. A, dovođenje u vezu malog Šengena sa aktuelnim odnosima između Crne Gore i Srbije nije slučajno, zato što mi politička racionalnost govori da o višim nivoima međudržavne i regionalne saradnje možemo odgovorno govoriti nakon što svi prethodno konzistentno, na svakom pitanju , demonstriramo da prihvatamo i poštujemo nezavisnost i suverenitet svake od naših država.\n- Želimo prijateljske odnose dve susedne države, koje imaju puno istorijskih i aktuelnih kulturoloških bliskosti, želimo odnose međusobnog uvažanja dve nezavisne i suverene države - poručuje Đukanović.\n"Imam otvoren poziv da dođem u Srbiju. Ima i Vučić da dođe u Crnu Goru"\n- Znam da imam otvoren poziv. Isti takav otvoren poziv ima i predsednik Vučić. Prema mom sećanju, predsednik Crne Gore je poslednji bio u zvaničoj poseti Srbiji, što znači da bi sada trebalo da predsednik Srbije poseti Crnu Goru - podseća Đukanović.\n- Pogledaću, ako taj poziv nije i formalno upućen , on će uslediti - poručuje Đukanović.\nKada je reč o negativnim reakcijama na želju predsednika Vučića da ode u privatnu posetu u Crnu Goru na Badnji dan, kaže da nije bilo nijedne negativne reakcije zvaničnika Crne Gore. Bile su, primećuje, takve reakcije " ljudi iz vrha SPC u Crnoj Gori".\n- Nisam imao najavu od predsednika Vučića, između ostalog i zato što sam u tom periodu bio van Crne Gore, ali svakako ne bih imao negativan stav prema tome da predsednik Srbije bude u Crnoj Gori u privatnoj poseti, kada god on to želi, kao što se to pravo, pretpostavljam, podrazumeva i za mene i druge zvaničnike Crne Gore kada je u pitanju Srbija - zaključuje Milo Đukanović.\nEpiskop Joanikije: Pravnici SPC radili na izmeni Zakona o slobodi veroispovesti, sve vere su ravnopravne


Brčanski Forum - “Od 1.000 romske djece njih 150 pohađa škole”\n“Od 1.000 romske djece njih 150 pohađa škole”\nNajmlađi korisnici “Vermontovog” Dnevnog centra održali su danas konferenciju za medije povodom 10. prosinca, Međunarodnog dana ljudskih prava. Mališani su se javnosti obratili recitacijama o pravima manjina, u ovom slučaju Roma.\nAsmir Husić, koordinator projekta Socijalna prava za ranjive kategorije“ čiju realizaciju Omladinski centar “Vermont” provodi uz potporu njemačkog GIZ-a, kaže da se prava Roma u praksi ne provode onoliko koliko bi trebalo, te da je obrazovanje prva stepenica ka brisanju predrasuda o Romima u Brčko distriktu i u BiH.\n“S obzirom da ne postoje tačni, okvirni podaci govore da od 1.000 romske djece njih 150 pohađa škole”, izjavio je Husić.\nPodsjetimo, Dnevni centar je u Brčkom otvoren 2015. godine uz pomoć međunarodne organizacije “Save the Children” i “Njemačkog društva za međunarodnu suradnju -GIZ”. Projektna inicijativa nosi naziv “Uspostava Dnevnog centra za djecu uključenu u život i/ili rad na ulici i djecu koja su u riziku da to postanu“, a svrha je doprinos obezbjeđivanju što potpunijeg ostvarivanja prava ove grupe djece, izložene raznim vidovima eksploatacije.\nDnevni centar danas broji preko 150 korisnika, od kojih većina pohađa osnovno obrazovanje.


RTS :: Dnevno se u kovid bolnicu u Batajnici primi do 100 bolesnika, često odmah idu na intenzivnu negu\nKoronavirus u Srbiji Dnevno se u kovid bolnicu u Batajnici primi do 100 bolesnika, često odmah idu na intenzivnu negu\nsubota, 16. okt 2021, 09:15 -> 09:17\nPomoćnica direktora kovid bolnice u Batajnici dr Jelena Veličković rekla je da je situacija u toj bolnici svakog dana slična i da se kapaciteti bolnice stalno vrte oko maksimalne popunjenosti.\n"Vakcinisane osobe koje nesrećom završe u bolnici, zbog nešto teže kliničke slike, a to su obično starije osobe koje imaju prateće bolesti koje dodatno komplikuju težinu kliničke slike, po prirodi stvari se nešto teže oporavljaju nego ljudi koji su prethodno bili zdravi. Međutim, kod mladih osoba, koji su neotporni prema virusu i koji su razvili u punoj formi sliku kovid 19 bolesti, oporavak je veoma dugotrajan i vrlo iscrpljujuć", navela je zamenica direktora bolnice u Batajnici.\nNaglasila je da je u odnosu na prethodne talase, potrošnja kiseonika u aktuelnom naletu virusa daleko veća i da se beleže veoma teške kliničke slike po samom prijemu.\n"Pre nego što uđemo u crvenu zonu u informacionom sistemu pogledamo kakvi su bili prijemi prethodnog dana i vrlo često su to, da ne kažem, gotovo po pravilu, od samog prijema veliki protoci od 10 ili 15 litara kiseonika, a takođe, neretko, bolesnici se od prijema primaju u jedinice intenzivnog lečenja gde samo kiseonik preko maske nije dovoljan, već mora biti neki napredni vid respiratorne potpore", istakla je Veličkovićeva.\nDodala je da se klinička slika najtežih pacijenata menja iz sata u sat i da su zbog toga oni smešteni u odeljenja intenzivne nege.\n"Svaki talas epidemije donese neko iznenađenje"\nDr Jelena Veličković je navela da svaki talas epidemije donese neko iznenađenje.\n"Prošlogodišnji letnji talas nas je iznenadio zbog toga što je to respiratorna infekcija i nismo očekivali da neće imati neki sezonski karakter, pa smo naučili da na to ne treba da računamo. Zatim, nismo očekivali da će pogađati u tako teškoj formi mlađe osobe, a još manje da će pogađati i decu, što viđamo u poslednje vreme, da se i to dešava", kazala je Veličkovićeva.\nNaglasila je da još uvek puno uče o ovoj bolesti i da veruje da će ih kovid i dalje iznenađivati.\nNa pitanje šta prvo pomisli kada uđe u jedinice intenzivne nege, dr Jelena Veličković je rekla da se i pored barijera kontakt sa pacijentima ostvaruje na razne načine - lepom rečju i dodirom, između ostalog.\n"Ono što pomislim je da li ću moći i dalje da komuniciram sa mojim pacijentima, jer je tokom noći mogla da se promeni njihova klinička slika, da oni budu intubirani, da budu sedirani duboko ili da neke od njih ne zateknem na svojim mestima. To je ono što nas sve zabrinjava i unosi zebnju pred ulazak u jedinice intenzivnog lečenja", navela je Veličkovićeva.\n"Ne možemo normalizaciju života postići tako što se nećemo vakcinisati"\nIstakla je da je mnogo slika iz crvene zone koje ne blede posle 18 meseci i pomenula mlade kolege koji su, kako je navela, uneli žara u lečenje bolesnika, učeći da rade svoj posao na najteži način.\n"Njihove suze i njihovo ogorčenje zbog toga što i pored velikih napora nekada ishod nije dobar. To je veoma upečatljivo za mene kao lekara, za nekog ko se bavi radom sa studentima i sa mlađim kolegama, taj težak način kroz koji su morali da prođu da bi postali lekari, a postaće sjajni lekari", rekla je dr Jelena Veličković.\nPoručila je da kovid nećemo pobediti ako nastavimo da se ponašamo kao da ta bolest ne postoji.\n"Ne možemo normalizaciju života po svaku cenu postići tako što se nećemo vakcinisati, tako što ćemo ignorisati epidemiološka pravila koja važe već godinu i po dana - ne nositi maske, imati rizična i nepotrebna okupljanja u zatvorenom prostoru, ide zima, i gledati kako oko nas naši bližnji i naši prijatelji oboljevaju, a neki od njih i umiru", naglasila je dr Jelena Veličković i dodala da to nije način kako kovid može da se pobedi.\nNovi presek - preminula 51 osoba, nova 1.674 slučaja zaraze\nDirektorka Batuta daje odgovor na pitanje – da li deca treba da prime treću dozu vakcine


Uspješno završeno šesto izdanje ECTP seminara u Briselu - Bosna i Hercegovina Uspješno završeno šesto izdanje ECTP seminara u Briselu - Bosna i Hercegovina\nU Briselu je se od 30. novembra do 4. decembra okupilo 240 srednjoškolaca iz 22 zemlje kako bi međusobno razmijenili svoja iskustva življenja u drugoj evropskoj zemlji i učešća u tromjesečnom programu razmjene učenika s fokusom na aktivno evropsko građanstvo. Među njima je bilo i sedam učenika iz BiH, kao i dvije učenice iz Italije i Belgije koje su svoje iskustvo razmjene provele u Gračanici i Foči. Program je poznat pod nazivom ECTP-European Citizenship Trimester Programme, a uz koordinaciju Evropske federacije za interkulturalno učenje (EFIL), sprovode ga evropske AFS organizacije. Organizator programa u BiH je UG Interkulturni susreti u Bosni i Hercegovini.\nZavršni seminar u Briselu ovom AFS programu razmjene dodaje snažnu edukativnu dimenziju. Učesnici ne samo da razmjenjuju svoja iskustva života u domaćin porodici i školske svakodnevnice u drugoj zemlji, već i analiziraju kako ih ovo jedinstveno iskustvo može dodatno osposobiti da postanu aktivni građani u Evropi, svojoj domovini i lokalnoj zajednici.\nUčenici su učestvovali u radionicama na različite teme o tome šta je Evropa i šta znači biti Evropljanin. Neke od tema su bile imigracija u Evropi, evropski duh u muzici i društvenim mrežama, različite svakodnevnice u evropskim državama, dječija prava u Evropi, evropske vrijednosti, donošenje odluka u institucijama Evropske unije i mogućnosti mladih da u njima učestvuju.\nZapravo, poenta ECTP završnog seminara u Briselu nije samo u postajanju svjesnim pripadanju Evropi, već i u postajanju aktivnim evropskim građanima koji će doprinositi poboljšanju života u Evropi. S tim u vezi, učesnici su tokom seminara osmišljavali i pravili videe za zagovaranje i promociju prava na obrazovanje, za prikupljanje donacija za osobe u nepovoljnom položaju, promociju LGBT prava, promociju različitosti, volonterizma, mobilnosti mladih, recikliranja, te uopće zagovaranje ljubaznosti prema susjedima i svakodnevnog činjenja malih stvari koji mogu napraviti veliku razliku.\nECTP završni seminar, međutim, nije obuhvatio samo radionice i planiranje preduzimanja akcija, već i direktno upoznavanje sa time šta su Evropa i aktivno učešće u evropskom društvu. Učesnici su tako posjetili Evropski parlament i upoznali se sa tri zastupnika u Parlamentu iz Austrije koji su u svojim srednjoškolskim danima također učestvovali u AFS programu razmjene, i to Urlrike Lunacek, Karin Kadenbach i Michela Reimona.\nSve ovo je bilo moguće zahvaljujući velikom trudu uloženom od strane tima od 47 AFS volontera iz cijele Evrope koji su pripremili sadržaj seminara i radionica, te koordinirali logistiku.


Inzko neće nametnuti Zakon o jedinstvenom matičnom broju - Kozarac.ba\nInzko neće nametnuti Zakon o jedinstvenom matičnom broju\nVisoki predstavnik u Bosni i Hercegovini Valentin Inzko neće nametnuti Zakon o jedinstvenom matičnom broju (JMB), zaključeno je na sjednici Vijeća za implementaciju mira (PIC) koja je jutros održana u Sarajevu, izvještava novinar agencije Anadolija.\nTo je u izjavi za agenciju Anadolija potvrdio i sam visoki predstavnik Valantin Inzko.\n”Imali smo sastanak PIC-a i tamo je bilo mišljenje da je demokratsko pravo svakog građanina da na miran i dostojanstven načine izrazi svoje mišljenje. Neki političari su rekli da to nije dobro za imidž države, ali neki od ambasadora PIC-a su mišljenja da je to, ipak, dobro. Poruka današnjeg PIC je bila da domaće vlasti imaju odgovornost da donesu rješenje. Pogotovo sada kada ljudi to traže. PIC nije donio odluku da visoki predstavnik nametne nešto. Sada kada ljudi traže od domaćih vlasti da oni to riješe, oni to, zaista, moraju i učiniti”, rekao je Inzko za agenciju Anadolija.\nNaglasio je da se pitanje jedinstvenog matičnog broja mora rješavati na državnom nivo.\nS tim u vezi istakao je da Parlament BiH treba da nesmetano radi, te da i demonstranti moraju o tome voditi računa.\nTakođer, rekao je kako je demonstrantima obećao da će biti održana sjednica PIC-a i da će ovo pitanje biti rješavano na državnoj razini, te da je to obećanje i izvršio.\nVeličanstveno okupljanje građana u Sarajevu


iAnatomija: Očekuje se rast prodaje pametnih telefona\nOčekuje se rast prodaje pametnih telefona\nIsporuke pametnih telefona na tržište ove godine bi trebalo da se povećaju 55 odsto, što je četiri puta više od predviđenog rasta prodaje svih mobilnih telefona, pokazalo je istraživanje agencije IDC.\nRast prodaje bi trebalo da podrže uglavnom niže cene, bolje osobine uređaja i jeftinije tarife. Posebno visok rast se očekuje u zemljama u razvoju Azije i Latinske Amerike, gde je ta grana u začetku.\nIDC očekuje da će prodaja operativnog sistema za mobilne telefone Android Google u drugoj polovini godine porasti više od 40 odsto, preneo je Rojters.\nAndroid je na kraju prošle godine postao omiljeni operativni sistem u celom svetu za pametne telefone i istisnuo je sa prvog mesta konkurencijski Symbian finske Nokie.\nSymbian će i dalje gubiti udeo jer je Nokija odlučila da pređe na konkurentski sistem kompanije Microsoft. Ukoliko integracija prođe glatko, telefoni Nokia sa operativnim sistemom Windows mogli bi 2015. godine pokrivati više od petine tržišta.


Osnovna škola "Sveti Sava" proslavlja 194 godine postojanja i rada. Na Savetu roditelja odluka o početku nastave u rekonstruisanoj zgradi - Pirot Plus Online\nOsnovna škola "Sveti Sava" proslavlja 194 godine postojanja i rada. Na Savetu roditelja odluka o početku nastave u rekonstruisanoj zgradi\n26. januar 2019. 09:20 Društvo Pirot Plus Online\nOsnovna škola „Sveti Sava“ proslavlja 194 godine postojanja i rada. Tim povodom u Školi su se tokom protekle dve nedelje održala brojna takmičenja iz različitih predmeta, likovni i literarni temati i sportske aktivnosti. Organizovani su Turnir u malom fudbalu, Školsko takmičenje iz matematike, Literarni i likovni temati, Kviz znanja o životu i radu Svetog Save, Kviz znanja iz oblasti prirodnih nauka.\nDirektor škole Marjan Rančić, u izjavi za portal Plusonline kaže da će večeras u sali Doma kulture biti održana i Svečana akademija. Dan škole i školska slava biće obeleženi i u izdvojenim odeljenjima u selima\nUspesi učenika nisu izostali ni u prethodnoj godini. Bilo je uspeha na republičkim takmičenjima, imamo puno nagradjene dece, naravno od početka školske godine deca rade u malo otežanim uslovima, kaže Rančić. Da podsetimo deca, od 1. septembra, zbog radova na kompletnoj rekonstrukciji zgrade, nastavu pohadjaju u Ekonomskoj i Tehničkoj školi, i to samo u drugoj smeni.\nRadovi u glavnoj zgradi biće završeni do kraja zimskog raspusta, ali zbog radova na ostalim objektima koji su u sklopu škole, Savet roditelja će odlučiti kada će početi nastava u rekonstruisanoj školi\nSvečana Svetosavska akademija biće održana večeras u sali Doma kulture sa početkom u 19 časova.


Beta 23. jula 2019. 22:55\nFrancuski parlament je definitivno danas odobrio uvodjenje zakonskog prava na nadoknadu za autorska prava novinskih agencija i novinskih urednika, takozvana „srodna prava“, s ciljem da se uspostavi ravnoteža sa internet-gigantima, kao što su Gugl i Fejsbuk.\nZakon je usvojen sa 81 glasom „Za“ i samo jednim „Protiv“.\n„Možemo biti ponosni što smo prva evropska zemlja koja primenjuje ovaj deo direktive“, rekao je ministar kulture Frank Rister, i dodao da je taj propis apsolutno neophodan za demokratiju i opstanak slobodnih i nezavisnih medija.\nUvodjenjem „srodnih prava“ treba da se omogući medijima kao što je Novinska agencija Frans pres, da dobiju nadoknadu kada se njihovi tekstovi ponavljaju „onlajn“, preko informativnih portala kao što je „Gugl Njus“ ili preko društvenih mreža kao što je Fejsbuk.\nZakonom se iz zaštite isključuju takozvane „preterane veze“ kada se radi o pojedinačnim rečima ili vrlo kratkim izvodima iz neke publikacije.


Milić: Nemački odnos prema administraciji SAD postaje remetilački faktor za sporazum Beograda i Prištine - Centar za evroatlantske studije - CEAS\n„Skoro je nemoguće u zapadnim medijima čuti okolnost da pola zemalja članica UN, dve zemlje članice Saveta bezbednosti UN, pet zemalja članica EU, od toga četiri zemlje člancie NATO ne priznaju Kosovo. Stiče se utisak da samo Srbija ne priznaje Kosovo i da je ona izvor problema“, kaže Milić.\nSa druge strane, kako navodi, tvrdi se da Srbija nastavlja sa negativnom politikom lobiranja za povlaćenje priznanja Kosova.\n„To nije tačno. Kosovo je to koje je unilateralno proglasilo nezavisnost od Srbije, a Srbija traži da se odnos prema Kosovu formira posle sporazuma koji bi Beograd postigao sa Prištinom. Argumetni protiv sporazuma su neprimereni realnosti na terenu i više su usmereni da opravdaju neke stare politike i stavove onih koji ih zastupaju ili da zadrže interese nad određenim resursima. Ne radi se niokakvoj etničkoj podeli već o načinu da se do kompromisa dođe na najegalitarniji način. A po meni je to da država Srbija ima i pristup resursima u koje je ulagala, i da budu adekvatno zaštićena ljudska i manjinska, a pre svega demokratksa prava manjina na Kosovu“, naglasila je Milić.\nPrema njenim rečima, mogućnost postizanja sporazuma ne bi smela da bude, a jeste, u funkciji trenutnog, pre svega, nemačkog odnosa prema aktuelnoj administraciji u Vašingtonu. To bi, kako navodi, bilo neodgovorno jer je politika Vašingtona prema Zapadnom Balkanu u kontinuitetu dobra.\nOna napominje da to što bi sporazum mogao da ima elemente teritorijalnog, zapravo se odnosi na korekciju administrativne linije. To, smatra, nije nikakva podela Kosova, već se radi o vrlo malom procentu na kome su smešteni značajni resursi.\n„Ako tvrdite da će kompromisni sporazum, koji može da ima i elemente teritorijalnog, izazvati tako destabiližući efekat , šta su onda radile EU i SAD u regionu 20 godina. Kako su to Albanija, Crna Gora i Makedonija postale zemlje članice NATO ? Zar to ne stabilizuje regiona“, zapitala se ona.\nMilić ukazuje da su stvorene nove okolnosti u kojma jedan sveobuhvatni sporazum, koji bi uvažio validne argumente Srbije, „zapravo odblokirao velike potencijale regiona i uopšte ne bi bio destablizujući“.\n„Iz istih zapadnih izvora dolaze paušalne ocene, neretko potpuno netačne. Sa druge strane imate jedno romantizovanje Kosova , romantizovanje Kurtija, i maltene optužbe da SAD destabilizuju Kosovo, što je neverovatno. SAD podržavaju demokratizaciju regiona i njegov proces evropskih integracija. Apsurdno je da zapadni mediji trenutno tako vide ulogu SAD“, naglasila je Milić za Kosovo Onlajn.\nImajući u vidu sve geopolitičke okolnoti, mišljenja je da je delom srpska pozicija, argumentovana i vrlo skromna, sada ugrožena time što Nemačka nema fokus na pravo rešenje i kompromis. Nemački odnos prema američkoj administraciji sada postaje remetilački faktor, smatra Milić.\n„Da li se ijednom igde spominje da na Kosovu niko skoro nije odgovarao za sudbinu 2.500 nestalih kosovskih Srba i drugih nealbanaca? Nema balansiranog odnosa u pristupu prema pravdi i činjenici da je Srbja platila svoje. Što UN sankcijama, što teškom infrastrukturnom devastacijom, bombarodvanjem u kom smo izgubili više od 700 života. Koliko se kosovskih Srba neće vratiti na Kosovo? Šta je sa njihovom imovinom“, zapitala se Milić.\nKaže da se ništa od tih okolnosti i argumenata u zapadnoj štampi nikad ne spominje.\n„S druge strane se tvrdi da Srbija klizi ka autokratiji da u njoj nema demokratije. Nije mi jasno kako očekuju da se ustavno normira nova okolnot između Beograda i Prištine? Da bi to Srbija uradila na demokratski način, mora da prođe ustavne procedure. Znate kolika je potrebna većina za tako nešto. Na koji oni način misle da postignu kompromis između Beograda i Prištine ako ne da se traži rešenje koje će u Srbiji moći da ima demokratsku verifikaciju“, zaključila je Milić.


Učenici tražili oslobađanje Pavla Cvejića - Istinomer\n„Došla sam kao majka Pavlovog vršnjaka, kao dugogodišnja profesorka i kao čovek da podržim ovaj protest. Profesori su ovde došli svojom voljom, niko nas nije terao. Želmo da se Pavlu pruži pravedno suđenje, koje neće trajati 30 minuta“, istakla je Pendin.\nOkupljeni su rekli da nisu tu zbog protesta „1 od 5 miliona“, niti zbog Saveza za Srbiju i poručili da ukoliko Pavle ne bude pušten u roku od 48 sati i ako mu ne bude obrisan dosije, da će pozvati sve đake iz beogradskih škola da im se pridruže.\n„Prema članu 90 Zakona o izvršenju krivičnih sankcija, osuđeni ima pravo na posetu ‘bračnog druga, dece, roditelja, usvojenika, usvojitelja i ostalih srodnika u pravoj liniji i u pobočnoj liniji do četvrtog stepena krvnog i tazbinskog srodstva, kao i hranitelja, hranjenika i staratelja’, a poslanici DS-a to nisu, navode iz ZIKS-a.\n„Hajde da otvorimo temu RTS, da mi kažete koje je novinare dovela SNS?“, upitao je Vučić i potom sam odgovorio da SNS nije dovela nijednog urednika.\nPrema Vučićevoj oceni, treba razgovarati o sveobuhvatnoj medijskoj sceni, a to znači i o „Đilasovim i Šolakovim medijima“.\n„To nije beznačajan broj, sa ljudima treba razgovarati“, konstatovao je Vučić i ponovio da neće da razgovara sa Draganom Đilasom, Boškom Obradovićem i Vukom Jeremićem i da je spreman da za takvo odluku plati i političku cenu.\n“Predsednik Republike je govorio da svako ima pravo u demokratskoj zemlji da se ne slaže sa nama i ima pravo na proteste“, rekla je Brnabić. Ona je dodala da je zbog jučerašnjeg protesta na ulicama Beograda, Srbija propustila šansu da podseti svet na godišnjicu pogroma nad Srbima na Kosovu i Metohiji.\n“To se zove izražavanje nezadovoljstva na iznuđen način, time što je on iznuđen sistemski jer jedan čovek upravlja svime pa i RTS-om i sprečava ga da se na pravi način bavi svojim poslom i obaveštava građane“, rekao je Lutovac za N1.\n„Suština je da neću da se predam i da dozvolim da Srbija ode u ralje nasilja. Neću da dopustim da Obradović, Đilas i Jeremić vode zemlju, osim ako ne dobiju na izborima“,\n1 od 5 miliona Aleksandar Vučić Ana Brnabić Dveri Nebojša Zelenović Pavle Cvejić protesti Savez za Srbiju Zoran Lutovac


Kustoska vođenja kroz stalnu postavku „Istorija u slikama“ Jelene Ognjanović i Stanislave Jovanović održaće se u subotu i nedelju, 15. i 16. februara u dva termina, od 13 I od 17 sati, u Galeriji Matice srpske, a povodm obeležavanja Dana državnosti Srbije. Na ovaj Galerija Matice srpske će obeležiti sećanje na 15. februar 1804. godine kada je počeo Prvi srpski ustanak i kada je 1835. godine proglašen prvi srpski Ustav. Posetioci će imati priliku da se upoznaju sa delima XIX veka koja svedoče o „zlatnom dobu“ srpske istorije oličene u srednjovekovnoj državi Nemanjića, ali i sa delima nastalim pod uticajem onovremenih istorijskih događaja i ideje o obnovi srpske državnosti u periodu posle Prvog i Drugog srpskog ustanka. Radovi poput Proglašenje Dušanovog zakonika Paje Jovanovića, Ilija Birčanin plaća danak Turcima Pavla Simića, litografije istaknutih ličnosti koje je Anastas Jovanović uradio za knjigu Spomenici Srbski kao i Alegorija na Prvi i Drugi srpski ustanak Đorđa Krstića, ukazuju na načine na koje se gradila i funkcionisala vizuelna kultura u Srbiji XIX veka. Ulaz u Galeriju Matice srpske će 15. i 16. februara biti besplatan.


Zorana Mihajlović: Srbija na 24. mestu u Evropi po rodnoj ravnopravnosti | Pirot Info\nPredsednica Koordinacionog tela za rodnu ravnopravnost, Zorana Mihajlović, izjavila je da je Srbija puno uradila u prethodnih pet godina u pogledu rodne ravnopravnosti i položaju žena, što pokazuje indeks “Žene, mir i bezbednost”, po kojoj je na 24. mestu od 167 zemalja analiziranih u toj oblasti.\nMihajlović je u saopštenju posebno dodala da se celo društvo mora boriti protiv stereotipa koji vladaju u društvu.\nNaglasila je, takođe, da je sve više žena u političkom i poslovnom životu, ali da su rodni stereotipi i predrasude i dalje prisutni. Dodaje da kada je reč o regionu, Hrvatska je na 32. mestu, Severna Makedonija na 37., Crna Gora na 40., Bosna i Hercegovina na 56. i Albanija na 57. mestu.\nThe post Zorana Mihajlović: Srbija na 24. mestu u Evropi po rodnoj ravnopravnosti appeared first on Far.\nPredhodnoMiloš Colić: Saradnja sa Kinom je dragocena za razvoj srpske privrede. Naučili smo mnogo o modelima razvoja jedne od najačih ekonomija u svetu\nSledećeVeliko interesovanje nezaposlenih za radno mesto; Jesenji sajam zapošljavanja izuzetno posećen\nAleksinački Napredak osvojio Memorijalni turnir „Milan Milošević Mica“


Golf prestaje da se proizvodi u Americi - Muški magazin - trendovi, fitness, lifestyle, saveti, devojke...\nVolkswagen je najavio da će zvanično završiti proizvodnju svog omiljenog hečbeka, Golfa, u Americi. Takođe su izjavili da to ne utiče na GTI i Golf R modele, koji će se još proizvoditi.\nVW of America poslao je danas popodne saopštenje za javnost u kojem potvrđuju da će model 2021 biti poslednji.\nGolf je prvi put predstavljen 1974. godine kao pristupačan, funkcionalan hečbek i doveo je do svojevrsne revolucije za automobilsku industriju, usledivši usvajanje malih, porodično prihvatljivih hečbekova. VW tvrdi da je u Americi od 1974. godine prodao preko 2,5 miliona Golf-ova i obuhvatio sedam generacija.\nVW takođe navodi da će američko tržište nastaviti da prodaje GTI i Golf R verzije. Sportskim ljubiteljima i onima koji traže moćan, zabavan i sportski hečbek, GTI i Golf R biće savršen izbor, pa će zato ovi modeli još neko vreme biti prisutni na području Amerike.


Ивица Дачић: Србија показала да је прави пријатељ Kине | Socijalistička partija Srbije\nIvica Dačić: Srbija pokazala da je pravi prijatelj Kine Vesti\n27 februara, 2020 u 12:48\nMinistar spoljnih poslova Ivica Dačić izjavio je da je njegova poseta Kini bila od izuzetnog značaja, jer je Srbija pokazala da je pravi prijatelj Kine, te dodao da će u tu zemlju uskoro stići pomoć Vlade Srbije u vidu medicinske opreme.\n“Kako mi to volimo da kažemo, na muci se poznaju junaci, a u nevolji se poznaju i pravi prijatelji”, rekao je Dačić u Pekingu.\nOn je istakao da su svi njegovi sagovornici u Pekingu istakli da je Kina ponosna što ima prijatelja kao što je Srbija, te dodao da je Srbija ponosna što jeste i što može da bude prijatelj Kine.\nNaveo je i da su ga oni informisali da su postignuti veoma značajni rezultati u zaustavljanjuju širenja epidemije korona virusa, da je broj izlečenih veći od 20.000, a da je juče broj novih slučajeva van provincije Hubej bio svega pet, što pokazuje da su postignuti važni koraci u zaustavljanju epidemije.\n“Mi želimo kineskom narodu da iskažemo divljenje za sve što radi, poštovanje i podršku. Uskoro će stići i pomoć koju je Vlada Srbije uputila, pre svega u medicinskoj opremi. Želimo narodu i rukovodstvu Kine da pobedi ovu strašnu bolest”, istakao je Dačić.\nOn je istakao da osuđuje sve političke manipulacije epidemijom, koje se koriste za širenje antikineske atmosfere širom sveta, naročito u nekim zapadnim zemljama.\n“Svi bi trebalo da se ponašaju upravo suprotno, da daju podršku Kini, zato što je Kina načinom organizovanja države, odgovornim pristupom problemu, mnogo pomogla čitavom svetu”, rekao je Dačić.\nOn je dodao da se Kina nalazila na braniku borbe protiv epidemije i pomogla zemljama da dobiju na vremenu i da se bolje organizuju u slučaju da se virus proširi na druge kontinente i regione.\nŠef srpske diplomatije je naglasio da je u razgovorima još jednom zahvalio Kini na principijelnoj podršci u očuvanju teritorijalnog integriteta i suvereniteta, kada je reč o KiM, i izrazio snažnu podršku Srbije politici jedne Kine i zaštiti integriteta i suvereniteta te zemlje.\nDačić je dodao da je značajno i to što su njegovi sagovornici istakli da je njegova poseta bila prva poseta jednog ministra spoljnih poslova Kini, u specifičnoj situaciji.\n“Zato je to simbolična poruka da je Srbija spremna da bude solidarna i da pruži podršku kineskom narodu i rukovodstvu u danima kada je njima teško, kao što je Kina u najtežim trenucima za srpski narod, u vreme bombardovanja, bila prisutna i podnosila žrtve, kao i Srbi”, rekao je Dačić.


Dodik: Ne želim nikakvu BiH, osim dejtonske | Novosadski informativni portal 021\n19:45 > 19:59\nSrpski član Predsedništva BiH Milorad Dodik izjavio je da će Republika Srpska doneti odluku da sudije i tužioce bira Narodna skupština RS, odnosno da će uspostaviti svoj Visoki i tužilački savet.\nOn je rekao da će poštovanje Dejtona ostati prioritet, dodajući da postoje stvari na nivou BiH koje ipak neće dirati.\n"Sada bi bilo iluzorno ući u sferu pasoša, ali smo i to evidentirali kao problematično. Imovinu ćemo rešiti brzo. Kao i Visoki sudski i tužilački savet BiH. Takav savet biće uskoro uspostavljen u RS. Postojeći sa nivou BiH biće proglašen kao nevažeći za sudstvo u RS", kazao je Dodik za Radio RS.\nOn je kazao da "ne želi nikakvu BiH, sem dejtonske".\n"Sve vreme blefiraju i pokušavaju nešto da izmuvaju u vezi sa imovinom. Kada su izgubili živce, upregli su Ustavni sud BiH da odluči da šume i poljoprivredno zemljište nisu vlasništvo Srpske. A svi su svesni da je to imovina entiteta", izjavio je Dodik.\nPrema njegovim rečima, RS će doneti zakone koji će potvrditi da je ona vlasnik imovine na svojoj teritoriji.\n"Mogu da najavljuju apelacije Ustavnom sudu, ali idemo ka tome da jednog dana regulišemo to pitanje i rešimo da odluke tog suda neće biti prihvaćene u RS. Šta drugo da radimo kada znamo da neće prestati da nas kinje sudom koji je obična prevara i koji više ne želimo u ovom formatu", kazao je Dodik.\nRSE: Nemačka traži sankcije protiv zvaničnika Republike Srpske\nBiH\tRepublika Srpska\tmilorad dodik\n14.12.2021\t• 08:14\nPosle gubitka BL malo si splaso,a još kad zavrnu\nslavinicu računčića u CH letjećeš sa svojim\npoltrončićima samo tako.\n13.12.2021\t• 23:44\nFrustriran, iskomleksiran , koristoljubiv učenik porazene Milošiviceve V. Srbije . Bivši preobraceni nevernik , današnji švercer i "vlasnik" pravoslavnih ikona. Izbacila ga stihija rata na mesto gde ne pripada po etičkim i svim drugim kvalitetima.\n13.12.2021\t• 21:17\nKakva bre njegova dejtonska BiH.\nGodinama,uz podrsku Vuciceva rezima, radi sve ono negativno da bi obezvredio\ni negirao tu istu dejtonsku BiH, i njen Ustav.


Nemogući statistički podaci u Danasovom tekstu o istraživanju BIRODI-ja - FakeNews Tragač\nNemogući statistički podaci u Danasovom tekstu o istraživanju BIRODI-ja\nNapomena: Na ovaj tekst FN Tragača BIRODI je reagovao komentarom, na koji smo odgovorili ovde. Nakon toga je usledio još jedan komentar BIRODI-ja, na koji je redakcija odlučila da ne reaguje, budući da smatramo da smo sve potrebne argumente već izneli.\nDnevni list Danas u svom štampanom izdanju od 9. jula objavio je rezultate istraživanja Biroa za društvena istraživanja (BIRODI), sa naglaskom na starosnoj i obrazovnoj strukturi glasača vladajuće Srpske napredne stranke i Aleksandra Vučića. U tekstu objavljenom 9. jula 2019. i na portalu ovog lista, Danas neke podatke pogrešno interpretira, a došlo je i do vidnih nekonzistentnosti u predstavljanju podataka.\nTako se, za početak, razlikuju zaključak iz naslova i iz teksta koji predstavljaju isti podatak – koliko bi građana sa višim i visokim obrazovanjem glasalo za SNS.\nNaslov: Uz SNS samo 7,7 posto visokoobrazovanih\nU tekstu: Kad je reč o obrazovanju, 58,1 odsto glasača SNS ima osnovno i niže obrazovanje, srednjeobrazovanih je 30,1 posto, dok su više ili visoko obrazovani zastupljeni sa 7,7 odsto.\nNavodi iz naslova i teksta nisu identični. Dok bi se iz naslova zaključilo da bi od svih visokoobrazovanih ispitanika njih 7,7% glasalo za SNS, iz teksta se zaključuje da od svih ispitanika koji podržavaju SNS njih 7,7% imaju više ili visoko obrazovanje.\nPokušaćemo da objasnimo zašto ovo nije mala greška. U Birodijevom uzorku od ukupno 1006 ispitanika, njih 174 je visokoobrazovano.\nUkoliko bi naslov bio tačan i ukoliko bi za SNS glasalo 7,7% od ukupnog broja visokoobrazovanih, to bi značilo da je 13 ili 14 ispitanika sa višim i visokim obrazovanjem navelo da bi glasali za SNS. DETALJNIJETaj broj ćete dobiti tako što ćete glavnicu (174 ispitanika) pomnožiti sa procentom (7,7%) i podeliti sa 100. Odnosno, formula po kojoj se može izračunati jedna nepoznata vrednost je G:P = 100:p, gde je G glavnica (ukupan broj ispitanika), P je deo glavnice, a p je vrednost P izražena u procentima.\nUkoliko bi se radilo o tome da je 7,7% glasača SNS-a visokoobrazovano, to bi značilo da je broj visokoobrazovanih ispitanika koji je naveo da bi glasao za SNS bio oko 27. DETALJNIJEDo tog broja smo došli polazeći od toga da je udeo SNS glasača 35,4% od ukupnog uzorka (1006 ispitanika), što, ukoliko upotrebite prethodnu formulu, iznosi između 355 i 356 ispitanika. Ukoliko izračunate 7,7% od 355 ili od 356 ispitanika dobićete 27,33, odnosno 27,41, dakle 27 ispitanika. To je, dakle, dvostruko veći broj od broja ispitanika na koji ukazuje naslov. Ukoliko bi sadržaj iz teksta bio tačan, onda bismo mogli da kažemo da bi od ukupnog broja visokoobrazovanih za SNS glasalo 15,5%. DETALJNIJEBudući da je ovde nepoznat procenat, onda bismo na prethodno navedenoj formuli (G:P = 100:p), upotrebili sledeću računicu 174 : 27 = 100: p, što znači da je p = 15,5% visokoobrazovanih.\nSudeći po rezultatima Birodijevog istraživanja u koje je FN Tragač imao uvid, tačna je tvrdnja iz naslova, a ne ona iz teksta. Dakle, od svih visokoobrazovanih ispitanika njih 7,7% bi glasalo sa SNS.\nSlična greška pojavljuje se još dva puta u tekstu.\nDRUGA NETAČNA TVRDNJA\nDanas navodi: „Među 35,4 odsto ispitanih koji podržavaju SNS i Aleksandra Vučića, sa 58,7 odsto dominiraju stariji od 65 godina. Slede ih najmlađi ispitanici od 18 do 29 godina (32,6 odsto) i stariji između 50 i 64 godine (32,5)“.\nOva rečenica sama po sebi deluje nelogično, jer kad bi se sabrali svi navedeni procenti dobili bismo više od 100% ispitanika, što je statistički nemoguće, a uz to nisu navedeni podaci za još dve kategorije – starosti između 30-39 i 40-49 godina.\nIspravna formulacija bi glasila: Od ukupnog broja ispitanika starijih od 65 godina 58,7 odsto njih bi glasalo za SNS i Aleksandra Vučića. Od onih koji imaju između 18 i 29 godina ovu partiju podržava njih 32,6 odsto, a između 50 i 64 godine njih 32,5 odsto.\nTREĆA NETAČNA TVRDNJA\nIsta situacija je i sa teritorijalnom raspoređenošću ispitanika koji podržavaju SNS i Aleksandra Vučića. Danas navodi: „Nadalje, najveći broj njih živi u istočnoj i južnoj Srbiji (58,8 odsto), a najmanje u Beogradu (14,8)“.\nOva rečenica se u tekstu nadovezuje na prethodnu, pa se stiče utisak da se odnosi na procenat od svih glasača SNS-a. Međutim, kao i u prethodnom slučaju, ne radi se o procentu glasača SNS-a, već o procentu ukupnog broja svih ispitanika iz istočne i južne Srbije i Beograda. Dakle, od ukupnog broja ispitanih iz istočne i južne Srbije 58,8% njih bi glasalo za SNS, dok formulacija da od ukupnog procenta ispitanika koji glasaju za SNS 58,8% čine osobe iz istočne i južne Srbije nije tačna. DETALJNIJEBudući da ispitanika iz istočne i južne Srbije u uzorku ima 215, ukoliko bi od glasačkog tela SNS-a oni činili 58.8% to bi bilo 209 ispitanika, odnosno 97% ispitanika iz istočne i južne Srbije.\nImajući u vidu da je FN Tragač imao uvid samo u rezultate Birodijevog istraživanja, a ne i u celokupne istraživačke podatke, do kraja nismo uspeli da izvedemo konzistentne zaključke, jer nam neki od rezultata dobijenih na uvid deluju statistički nemoguće.\nPrimera radi, od 174 ispitanika, koliko je u uzorku bilo visokoobrazovanih, njih 7,7% bi glasalo za SNS. Prema istim rezutatima, Jedinstvenu Srbiju i Dosta je bilo podržalo bi 0,1% visokoobrazovanih. Ovaj procenat deluje statistički nemoguće, budući da kad bi se samo jedan ispitanik opredelio da glasa za JS ili DJB, to bi odmah dalo veći procenat – 0,57%. DETALJNIJETaj procenat se dobija tako što ćete u prethodno navedenoj formuli uneti vrednosti na sledeći način: 174 (visokoobrazovanih) : 1 (ispitanik) = 100: p, u tom slučaju p = 0,57%.\nKako nam je objasnio Zoran Gavrilović iz BIRODI-ja, razlika se javila kao posledica zaokruživanja i dodao da ta zaokruživanja sprovodi softver. Kao primer nam je naveo da bi vrednost 0,174 (koja je predstavljena kao broj ispitanika koji bi podržao JS, odnosno DJB) „kad bi se zaokruživala, bila jedan“.\nVeoma gruba i neprecizna zaokruživanja su, u tom slučaju, prisutna i u drugim razultatima Birodijevog istraživanja u koje smo imali uvid. Primera radi, 7,7% od 174 visokoobrazovana ispitanika iznosi 13,398, što nije ceo broj, iako se radi o broju ispitanika. Kada bi 13 ljudi od 174 reklo da podržava SNS to bi bio procenat od 7,47, a ukoliko bi ih bilo 14, dobio bi se procenat od približno 8,04. Čak i da se radi o mehaničkom zaokruživanju ne bi se dobio procenat od 7,7%.\nDr Milica Lazić, istraživač saradnik sa Odseka za psihologiju Filozofskog fakulteta u Novom Sadu, kaže za FN Tragač da nijedan softver za analizu podataka ne bi zaokruživao brojeve na navedeni način: „Kada koristite statističke programe za analizu podataka, onda možete sami da zadate sa koliko decimala želite da vam vrednosti budu predstavljene. Budući da je za tekst opterećujuće da se piše broj sa svim decimalama, najčešće se vrši zaokruživanje na jednu, dve ili tri decimale”.\n„Ukoliko se odlučite za jednu decimalu, kao što je slučaj sa podacima iz ovog istraživanja”, navodi dalje Lazić, „softver vrši zaokruživanje uvek po istim principima: ukoliko je vrednost na drugoj decimali veća od 5 zaokružuje se na veći broj, ukoliko je manja od 5 zaokružuje se na manji broj. Dakle vrednost od 0,174 bi, ukoliko biste tražili da bude zaokružena na jednu decimalu, iznosila 0,2. Nijedan softver ne bi ovu vrednost zaokružio na 1. Ova vrednost bi bila zaokružena na 0 ukoliko bi se broj predstavljao bez decimala, ali to u ovom istraživanju nije bio slučaj“.